Haurrak txertatzeko egutegia | BBVA\nHaurren txertaketako egutegia\nSeme-alabei txertoak noiz jarri behar zaizkien ezagutzeko gida\nUrtero, Espainiako Pediatria Elkarteko (AEP) Txertaketako Aholku Batzordeak haur eta nerabeentzako txertoen egutegi eguneratua argitaratzen du.\nHorretarako, txertoen eraginkortasunari buruz egindako azterlanak eta txertoen bidez saihets daitezkeen gaixotasunen epidemiologia hartzen ditu kontuan.\nTxertaketa egutegiak txerto sistematikoak (hau da, Espainian haur guztiek hartu behar lituzketen txertoak, nahitaezko txertoak) zenbat urterekin jarri behar diren adierazten du.\nTxerto sistematiko gehienak administrazio publikoek finantzatzen dituzte. Txerto horiek nahitaezkoak dira haur guztientzat, eta txertaketa-egutegian jasota daude.\nTxerto sistematiko batzuk ez ditu finantzatzen administrazio publikoak. Hortaz, gomendatutako txertoak dira; esaterako, errotabirusarena, B meningokokoarena eta meningokokoaren aurkako tetrabalentea (nerabeak).\nZenbait txerto ez daude egutegian, baina arrisku taldeei gomendatzen zaizkie; hau da, gaixotasuna hartzeko edo, gaixotasuna izanez gero, okerrera egiteko probabilitate handiagoa duten haur eta nerabeei. Adibidez, gripearen txertoa arnasteko arazoak dituzten haur eta nerabe guztiei gomendatzen zaie, eta hepatitisaren txertoa, berriz, gaixotasun kroniko hepatikoa edo hemofilia duten haurrei.\nTxertoen egutegi bakarra\nAutonomia erkidego bakoitzak bere txertaketa egutegia du, eta desberdintasun handiak daude haien artean. Osasun, Gizarte Zerbitzu eta Berdintasun Ministerioa ados jarri zen Osasun Sistema Nazionalaren Lurralde Arteko Kontseiluarekin, autonomia erkidego guztietan gutxieneko txertoak jartzeko egutegi komun bat adosteko; horrela, aukera berdinak eskaini nahi zaizkie haur guztiei gaixotasunak saihesteko.\nEgutegi horrek Espainiako Pediatria Elkartearen zenbait eskaera biltzen ditu; esaterako, pneumokokoaren kontrako txertoa eta barizelaren aurkako txertoa.\nBai Osasun Ministerioaren txertaketa egutegi komuna bai autonomia erkidegoen egutegiak AEPko Txertaketako Aholku Batzordearen webgunean kontsulta daitezke.\nGainera, Osasun Ministerioaren webgunean, zuzenean kontsulta daiteke 2018rako gomendatutako haurrentzako txertaketa egutegi komuna. Egutegi horrek 2017koaren pauta berberak ditu.\nSastadaren mina arintzeko, amak bularra eman diezaioke haurtxoari, txertoa jarri bitartean edo txertoa jarri eta berehala\nEraginkorra izan dadin, egutegia errespetatu behar da\nTxertoak aurrerapen handia dira gaixotasun kutsakorrak saihesteko. Gaixotasun asko desagertu egin dira txertoei esker. Eraginkorrak izan daitezen, funtsezkoa da txertoak behar bezala jartzea eta zorrotz jarraitzea emandako pautei, bai dosien arteko tarteari dagokionez, bai txertoak jartzeko adinari dagokionez.\nEgun, txertoen aurkako mugimendu bat sortu da; haren harira, guraso batzuek ez dizkiete txertoa jartzen seme-alabei. Halako erabaki bat hartu aurretik, kontuan izan behar da txertoa jarri ezean beharbada arriskuan jarriko dugula haurraren osasuna.


Lizarrako San Martin plaza eta Nafarroako Erregeen Jauregia (Nafarroa) :: 3DIGITALA\nLizarrako San Martin plaza eta Nafarroako Erregeen Jauregia (Nafarroa)\nHiriko eraikuntza ospetsuenak dauden plazaren irudia. Eskuinean, Nafarroako Erregeen jauregia nabarmentzen da. XII. mendeko azken herenean eraikitako erromaniko berantiarreko estiloko eraikina da. Hiru altuera dituen harlanduzko harrizko eraikuntza da. Bere fatxadan arku zuzenak eta erdi-puntuko arkuak irekitzen dira. XVIII. mendean eraikitako hirugarren pisuko adreiluzko galeria nabarmentzen da. Jauregiaren atzean, San Pedro de la Rua Elizako dorrea ikusten da. Dorre hau, "la Gallarda" izenaz da ezaguna.\n2459 x 1848 pixels\ntoponimoa: > NAVARRA > ESTELLA - LIZARRA > ESTELLA - LIZARRA\nhitzak: Estella - Lizarra Navarra hiria eraikuntza arkitektura San Pedro de la Rua Eliza XVIII hemezortzi dorrea Gallarda San Martin plaza jauregia Nafarroako Erregeak harlandua fatxada adreilua arkua erdi-puntua galeria XII hamabi erromaniko berantiarra


Irekia Eusko Jaurlaritza - Gobierno Vasco :: “Enpleguaren Zentro Bereziek egiaztatzen dute enpresek ere kutsu soziala izan dezaketela”\n“Enpleguaren Zentro Bereziek egiaztatzen dute …\n“Enpleguaren Zentro Bereziek egiaztatzen dute enpresek ere kutsu soziala izan dezaketela”\nGemma Zabaleta Eusko Jaurlaritzako Enplegu eta Gizarte Gaietako sailburuak Bizkaiko Lemoako industrigunean dagoen Flisa Euskalduna garbitegi industrialaren instalazio berriak inauguratu ditu.\nFlisa 1990an Fundosa Taldeak sortutako garbitegi industrialen eta ehungintza alokairuen sarea da. ONCE Fundazioak sustatzen duen elkartea pertsona desgaituen lan egonkorra eta kalitatekoa sortzeko jarri zen abian. Lemoan dituen instalazioetan Enpleguaren Zentro Berezi honek 101 pertsonari enplegua emango die, horietatik %86k minusbaliotasunen bat dauka.\nBere mintzaldian, Eusko Jaurlaritzako Enplegu Sailburuak Flisaren ahalmena azpimarratu du minusbaliotasunen bat duten pertsonentzat lanpostu iragankorrak sortzeko. "Enpleguaren zentro bereziek adierazten digute enpresa batek kutsu soziala izatea posible dela, historian zehar lan merkatutik baztertuta egon diren taldeak integratu eta lanaren aldetik aktibatzean", azpimarratu du Zabaletak.\nEuskal erakundeek zentro mota honi eman dioten laguntzari esker, 2002. urtean 5.126 lanpostu izatetik 2011. urtean 7.413 langile 92 enpresatan izatera pasatu da. Eusko Jaurlaritzak, hain zuzen ere, Enplegu eta Gizarte Gaietako sailaren bitartez, aurten 32,6 milioi euroko partida gorde du minusbaliotasun bat duten euskal herritarrentzako 7.500 lanpostu, batez beste, hilean diruz laguntzeko. "Pertsona desgaituak laneratzeko erronka ezin dugu baztertu" adierazi du Zabaleta sailburuak.\nFlisa Euskaldunak 3,69 milioi euroko diru inbertsioa suposatu du, eta bere egoitzan 4.000 metro karratu ditu, bi laneko txandatan Euskadiko hotel eta ospitale nagusienetako 20.000 kilo arropa egunero prozesatzeko gaitasuna du. Flisa gabitegiak Enpleguaren Zentro Bereziak dira eta bertan 2.800 langilek baino gehiagok egiten dute lan, horietatik %85 baino gehiago desagituak dira.\nEgun Flisak 32 garbitegi industrial ditu eta estaldura estatu mailakoa da. Urtero zentro horiek 150 milioi kilogramo arropa prozesatzen dituzte bere instalazioetan.


Dekretu berriaren harira sor litezkeen zalantzak argitzeko gida eguneratu dute - Usurbil - Noaua.eus\nDekretu berriaren harira sor litezkeen zalantzak argitzeko gida eguneratu dute\nNoaua Aldizkaria 2021-06-03 12:03\nAsteazkenetik covid19ak eragindako osasun krisialdiari aurre egiteko dekretu berria indarrean du Eusko Jaurlaritzak. Gogoan izan, besteak beste gauerdira arte luzatuko da ostalaritza guneen itxiera ordua, baita kultur nahiz gizarte jarduerak amaitzeko ordua ere. Dekretu berriak onartu ahala egiten duen moduan, sortu ohi diren zalantzak argitzeko gida eguneratu du Jaurlaritzak. Hementxe duzue aipatu dokumentuak dioena bere osotasunean. Bestela, esteka honetan eskura dezakezue: "ohiko galderen erantzunak".\nI. GOMENDIO OROKORRAK\n1. Maskara etengabe eta egoki erabiltzea. Gogoratu hori\n2. Garbitu eskuak maiz.\n3. Gutxienez, 1,5 metroko distantzia mantendu.\n4. Saihestu jende-pilaketak, batez ere barne-eremuetan.\n5. Pertsona-taldeak gehienez 4 pertsonatara mugatu.\n6. Saihestu gaueko mugikortasuna.\n7. Bizikidetza-unitate desberdinetako pertsonak elkartzea saihestu, batez ere barne-espazioetan.\n8. Gizarte-elkarreragina edo beharrezkoa ez den mugikortasuna saihestu.\n9. Etengabe aireztatu barruko espazioak.\n10. Edozein sintoma susmagarriren aurrean, hala nola eztula, eztarriko mina, sukarra, aire faltaren sentsazioa edo usaimena galtzea, isolatu etxean eta jarri harremanetan zure osasun- zentroarekin.\nII. Aplikazio orokorreko neurriei buruzko galderak eta erantzunak\n1. Indarrean jarraitzen al dute Alarma-estatuan babestutako murrizketak, hala nola pertsonen elkartzeak, itxiera perimetralak edo gaueko mugikortasuna?\nEz, ez daude indarrean. Nolanahi ere, mugikortasuna eta 4 pertsonatik gorako bilkurak mugatzea gomendatzen da.\n2. Zein da jarduera komertzial, sozial eta kultural guztiak uzteko ordutegia?\nMerkataritza-, gizarte- eta kultura-jarduera guztietarako ezarrita dagoen ixteko muga- ordutegia 24:00ak arte luzatuko da, dagokion ordutegira doitzea eragotzi gabe, baita goizago ere, ordutegien arauketa arrunta aplikagarria denean.\n3. Zein ordutara arte dago garraio publikoa?\nEdozein motatako garraio publikoek 24:00etara luzatu ahal izango dute irteerako gehieneko ordutegia.\n4. Mugatuta al daude aire zabaleko kirolerako pertsona-taldeak?\nEz, muga hori kendu egin da.\n5. Zenbatekoak izan daitezke taldeak, gehienez, museo eta erakusketa-aretoetan, natura-turismoan, eta aisialdiko eta turismoko zentroetan aire zabalean egiten diren bisitetan?\nLeku horietara egiten diren bisitetan taldeak gehienez ere 10 pertsona artekoak izan ahal izango dira, betiere aire zabalean egiten badira.\n6. Zein da haur eta gazteentzako hezkuntza-aisialdiko jarduera-taldeetako gehieneko pertsona-kopurua?\nHaur eta gazteentzako hezkuntza-aisialdiko jarduerak antolatzen dituzten talde egonkorretako pertsonen gehieneko kopurua 10 pertsonatara igotzen da.\n7. Zer hartu behar dut kontuan maskara bat erosterakoan?\nArrazoi medikoengatik salbuetsita dauden pertsonen kasuan izan ezik, Kontsumo Ministerioak gomendatu du ezarritako zehaztapenak bete behar dituzten eta etiketan adierazi behar duten higiene-maskarak erabiltzea.\nEsteka honetan informazio zehatzagoa ageri da:\n8. Maskara eramatetik salbuetsita dagoen pertsona bat maskara gabe sar al daiteke edozein motatako establezimenduetan?\nMaiatzaren 7ko 23/2021 Dekretuan nahitaezko maskararen erabilera ezartzen da, salbuespen zehatz batzuetan izan ezik. Herritarrentzako salbuespenak maskara nahitaez erabili behar ez den jardueretan baino ez dira aplikatuko. Bestela esanda, maskara ez erabiltzeko mediku-ziurtagiria eduki arren, ezingo da markararik gabe gimnasio batean sartu, ez eta terraza batean egon edo saltoki batean sartu ere, jarduera horietan berariaz jasota baitago maskara erabiltzea derrigorrezkoa dela. Beraz, medikuntza-salbuespenak bide publikoan eta nahitaez erabili behar ez diren jardueretan aplikatuko dira.\n9. Kontsumitu al daiteke alkoholik bide publikoan?\nEz. Alkohola kontsumitzeko debekuari eutsi zaio, bai bide publikoan, bai kanpoko esparruetan edo “kale-zurrutak” edo “ez-jaiak” motako bileretan ere.\n10. Zer neurri hartu behar dira hondartza eta igerilekuetan?\nHondartzen kasuan, Foru-aldundiek eta Udalek mugak ezarri beharko dituzte hondartzetara sartzeko eta edukiera zehazteko, erabiltzaileen artean pertsonen arteko segurtasun-distantzia errespetatu dadin. Horretarako, mugak ezarri ahal izango dituzte hondartzetan egoteko denboretan, bai eta aparkalekuetarako sarbideetan ere, hondartzen edukiera kontrolatzea errazteko.\n– Aire zabaleko edo estalitako igerilekuek, kirol- edo jolas-erabilerarako direnean, edukieraren ehuneko 50eko muga errespetatu beharko dute, bai sarbideari dagokionez, bai kirol- edo jolas-jardueretan.\n– Igerilekuak erabiltzean, segurtasun- eta babes-neurri egokiei eutsi beharko zaie, batez ere erabiltzaileen arteko segurtasun-distantziari.\n– Igerilekuetako egonlekuetan, banaketa espaziala ezarriko da, elkarrekin bizi ez diren erabiltzaileen artean pertsonen arteko segurtasun-distantzia lortzeko, lurzoruko seinaleen edo antzeko marken bidez.\n11. Taxiek 24:00etatik aurrera zerbitzurik eskaini al dezakete?\nBai. Ez da garraio kolektiboa eta funtsezko jarduerak egiten ditu.\n12. Garraio publikoan jan edo edan daiteke?\nBi ordutik beherako iraupena duten EAEko garraio publiko guztietan debekatuta dago edozein janari mota kontsumitzea, alkoholik gabeko edariak izan ezik.\n13. Ba al dago okupazio-mugarik garraio publikoan?\nEz, garraio publiko eta pribatuetan, ibilgailuak dituen plazak adina pertsona mugitu ahal izango dira, betiere maskara mantenduz.\n14. Erre daiteke bide publikoan?\nBi metroko gutxieneko distantzia gordetzerik badago bakarrik.\n15. Derrigorrezkoa al da erabilera publikoko establezimenduak eta lekuak aireztatzea?\nErabilera publikoko establezimenduek eta tokiek aireztapen iraunkorra bermatu beharko dute egunean zehar, eta lokalak ireki eta ixten direnean ere bai. Aireztapena mekanikoa bada, kanpoko airearen sarrera maximizatu beharko da, eta airearen birzirkulazioa saihestu. Aireztapen- eta girotze-sistemek indarrean dagoen araudiaren arabera eraikinetan eta lokaletan jarduteko eta mantentze-lanak egiteko gomendioak bete beharko dituzte.\n16. Zein baldintzatan egin daitezke ezkontzak, jaunartzeak, bataioak eta antzeko ospakizunak?\na) Zeremonia edo ospakizun horiek kultu-lekuetan egiten badira, dekretu honetan berariaz jasotako erlijio-kultuko ekitaldiak egiteko ezarritako edukiera-arauak eta higiene- eta prebentzio-neurriak aplikatu beharko dira.\nb) Ostalaritza- eta jatetxe-establezimenduetan egin daitezkeen ospakizunek establezimendu horietan zerbitzua emateko aurreikusitako baldintzak eta edukiera bete beharko dituzte.\nc) Ekitaldi horiek ostalaritza- eta jatetxe-establezimenduekin bat ez datozen esparruetan antolatzen dituzten enpresek prebentzio-neurri baliokideak bete beharko dituzte, eta, nolanahi ere, Osasun Publikoaren eta Adikzioen Zuzendaritzak ezarritako jarraibideak betetzen dituen jarduketa-protokolo bat izango dute, eta lotura honetan kontsulta daitezkeenak:\nOSTALARITZA ETA JOKO ETA APUSTUEN LOKALAK\n17. Zer zerbitzu eman dezakete ostalaritza- eta jatetxe-establezimenduek?\nAire zabaleko terrazetan zerbitzuak eskaini ahal izango dira eta barruan ehuneko berrogeita hamarreko edukiera izango dute. Bezero-taldeek ezingo dute mahai bakoitzean lau baino gehiago izan, eta ezingo dira bi mahai edo gehiago batu pertsona-kopuru handiagoko talde baterako, bizikideen kasuan izan ezik. Maskara erabiltzea nahitaezkoa izango da etengabe, elikagaiak edo edariak hartzen diren momentuan izan ezik. Nolanahi ere, mahai desberdinetako aulkien artean gutxienez metro eta erdiko distantzia dagoela ziurtatu beharko da.\n18. Zer ordutegi dute ostalaritza- eta jatetxe-establezimenduek?\nOstalaritza- eta jatetxe-establezimenduek –zerbitzuguneetako zerbitzuek izan ezik– gehienez ere 24:00etan itxi beharko dute, dagokion ordutegira doitzea eragotzi gabe, baita goizago ere, ordutegien arauketa arrunta aplikagarria denean. Eta ezingo dute 06:00ak baino lehen ireki.\n19. Zerbitzuguneetan dauden ostalaritza- eta jatetxe-zerbitzuak irekita egon daitezke 24:00etatik aurrera?\nZerbitzuguneetan dauden ostalaritza- eta jatetxe-zerbitzuak irekita egon daitezke 24:00etatik 06:00etara bitartean egon ahal izango dira irekita, baina iragaitzazko erabiltzaileentzat bakarrik.\n20. Lau kide baino gehiagoko familia batek jan al dezake taberna-jatetxe bateko mahai berean?\nMahai bakoitzeko bezero-taldeek ezin izango dute lau baino gehiago izan, bizikideen kasuan izan ezik.\n21. Derrigorrezkoa al da ostalaritza-establezimenduetan maskara erabiltzea?\nMaskara erabiltzea nahitaezkoa izango da etengabe, elikagaiak edo edariak hartzen diren momentuan izan ezik. Barruko establezimendu batean maskara behin eta berriz ez erabiltzea arrisku handiko testuingurua da.\n22. Itxi al dezaket 24:00etan establezimenduaren barrualdea eta jarraitu terrazetan bezeroei arreta ematen?\nEz. Establezimenduen barrualdea eta kanpoaldea 24:00etan itxi behar dira, bezeroak ateratzea barne.\n23. Jaso eta banatu al daitezke janari-eskaerak ostalaritza-establezimenduetan?\nBai, eskaerak establezimenduan bertan entregatzea eta etxez etxe banatzea 24: 00ak arte egin ahal izango da.\n24. Baimenduta al dago barran kontsumitzea?\nDebekatuta dago barran edo zutik kontsumitzea, bai barruan, bai kanpoan, erabiltzaileek mahaian eserita kontsumitu beharko dute.\n25. Joko- eta apustu-establezimendu batera joan naiteke?\nBai, joko- eta apustu-establezimenduek ateak ireki ditzakete indarrean dauden murrizketak eta ordutegiak errespetatuz.\n26. Zer ordutegi dute joko- eta apustu-establezimenduek?\nEstablezimendu horiek, gehienez ere, 24:00etan itxi beharko dira, bezeroen hustea barne, dagokion ordutegira doitzea eragotzi gabe, baita goizago ere, ordutegien arauketa arrunta aplikagarria denean. Eta ezingo dira 06:00ak baino lehen ireki jendearentzat.\n27. Ostalaritza-zerbitzua duen joko- eta apustu-establezimendu batek eskaini al dezake janaria eta edaria?\nBai, ostalaritzari aplika dakizkiokeen neurri eta murrizketa berberak errespetatuz.\n28. Baimenduta al dago ostalaritza-establezimenduetan jolas- edo apustu- makinak erabiltzea?\nBai, jolasten duen pertsona beti eserita egon behar du eta joko- eta apustu- lokaletarako ezarritako erabilera- eta higiene-baldintza berberetan.\n29. Ba al dago futbolin edo billarrean jokatzerik ostalaritza-establezimendu batean?\nJolas, joko- edo apustu- -makinak establezimendu barruan nahiz kanpoan erabiltzeko bezala, erabiltzaileek eserita egon behar dute uneoro, eta joko- eta apustu-lokaletan ezarritako higiene- eta prebentzio-baldintza guztiak errespetatu behar dituzte.\n30. Txokoak, elkarte gastronomikoak, lonjak eta antzekoak ireki al daitezke?\nEz. Txokoak, elkarte gastronomikoak, lonjak eta antzekoak itxita egongo dira.\n31. % 50eko gehieneko edukiera hoteletako eremu komunetan (jantokia, kafetegia, eta abar) aplikatzen den 30 pertsonako kopurua baino handiagoa izan daiteke?\nDekretuak gehienez ere % 50eko edukiera ezartzen du kanpin-hotelen eta turismo- ostatuen eremu komunetarako, eta gune horietan ezin da inoiz 30 pertsonako muga gainditu aldi berean eta pertsonen arteko metro eta erdiko distantzia errespetatuz.\nOstalaritza-instalazio horietako gainerako aretoek edo jantokiek % 50eko gehieneko edukiera errespetatu beharko dute, beren azaleraren arabera, eta jantokien kasuan, jatetxe-zerbitzuei aplikatu beharreko araudia errespetatu beharko dute, edo, bestelako ekitaldiak antolatuz gero, barne-espazioetako bilerei aplikatu beharrekoa.\n32. Zenbat lagunek har dezakete ostatu landetxe batean eta zein baldintzatan?\n1. Landetxe bateko zerbitzua soilik alokatu ahal izango da ostatu hartzeko baimena duten pertsonen kopururako, eta ostatu hartzen duten pertsona guztiak bertan erregistratu beharko dira.\n2. Gosariei, bazkariei eta afariei dagokienez, ostalaritzaren esparrurako ezarritako irizpideak errespetatuko dira:\n-Mahaiko mahaikideen gehieneko kopurua lau pertsonakoa da –bizikideen kasuan izan ezik–, eta ezingo dira bi mahai edo gehiago batu pertsona gehiago elkartzeko, bizikideen kasuan izan ezik.\n-Mahai desberdinetan eserita dauden pertsonen artean, gutxienez metro eta erdiko tartea utzi behar da.\n-Maskara erabiltzea nahitaezkoa izango da etengabe, elikagaiak edo edariak irensten direnean izan ezik.\n3. Nolanahi ere, komeni da bizikidetza-unitate baten baino gehiagoren bilkurak edo topaketak saihestea, batez ere barne-eremuetan.\n33. Baimenduta al dago eskola-kirola?\nEskola-kiroleko entrenamenduak baino ezingo dira egin, eta gehienez ere sei laguneko taldeetan antolatuta. Taldea beti pertsona berek osatuko dute, eta ezingo dira aldagelak erabili.\nEntrenamenduetan eta taldeko kirolak egin aurreko eta ondorengo uneetan, pertsonen arteko metro eta erdiko segurtasun-distantzia, sei laguneko taldeak eta maskara erabiltzeko oinarrizko prebentzio-neurriak gordeko dira.\nEskola-kirolean maskara erabiltzea nahitaezkoa da, bai aire zabaleko kirol-jardueretan, bai barruko esparruetan. Igerilekuetan eta kanpoko jarduera fisiko handiko aparteko uneetan baino ez dira kenduko.\n34. Ikasleek aldagelak erabil ditzakete?\nEz. Aldagelak ezin dira erabili eskola-kirolean, erabiltzaileek erabili behar dituzten igerilekuetako aldagelak izan ezik, jakina.\n35. Kendu al dezaket maskara, bakarka, hiri-inguruetan kirola egiten dudan bitartean?\nKirol-jarduera orotan, nahitaez erabili beharko da maskara. Hauek dira salbuespenak: eremu naturaletan, hirigune periferikoetan (oinezkorik gabe), igerilekuetan, lehiaketa profesionalean edo erdi-profesionalean dauden taldeen entrenamenduetan, lehiaketetan eta kanpoan egiten den jarduera fisiko biziko aparteko uneetan.\n36. Derrigorrezkoa al da maskara erabiltzea kiroldegietan, gimnasioetan eta barruko esparruetan?\n37. Aldagelak eta dutxa-guneak erabil daitezke?\nErabili ahal izango dira, gehieneko edukieraren ehuneko 35eko okupazioarekin. Halaber, dutxak erabili ahal izango dira, baldin eta banaka erabiltzen badira. Maskara nahitaez erabili beharko da, dutxatzeko unean izan ezik, eta une oro errespetatuko da erabiltzaileen arteko segurtasun-distantzia. Aldagelak etengabe aireztatu beharko dira erabiltzen diren bitartean eta, gainera, ireki aurretik eta itxi ondoren. Aireztapena mekanikoa bada, kanpoko airearen sarrera maximizatu beharko da eta airearen birzirkulazioa saihestu.\n38. Zer ulertzen dugu kirolari erdi profesional diogunean?\nEgutegi ofizialeko Estatuko eta nazioarteko lehiaketetan eta Euskal Federazioak antolatutako maila goreneko lehiaketetan parte hartzen duten kirolariak dira, guztiak kategoria absolutuan, Eta Estatuko edo nazioarteko lehiaketetan dagokien kategoria absolutua baino beheragoko kategorian. Atal honetan kategoria absolutuko maila goreneko bertoko kirol-lehiaketak sartzen dira.\n39. Baimenduta al dago ehiza-jarduera bere modalitate guztietan, bai eta ibaiko eta itsasoko arrantza, kirol-arrantza eta jolas-arrantza ere, modalitate guztietan?\nBai. Nolanahi ere, beti errespetatu behar da pertsonen arteko metro eta erdiko segurtasun-distantzia, eta nahitaezkoa da maskara erabiltzea.\n40. Publiko gisa joan naiteke kirol-ekitaldi batera?\nEz. Debekatuta dago jendeak kirol-ekitaldietara joatea.\n41. Gimnasio bateko makina-gelan kirola egin dezaket?\nBai, banaka, maskara erabiliz, segurtasun-distantzia mantenduz eta baimendutako gehieneko edukiera errespetatuz.\n42. Ikastaroak edo jarduerak taldean eskain daitezke?\nGimnasioetan, kirol-klubetan, igerilekuetan eta kiroldegietan programatutako ikastaroak edo jarduerak bakarrik egin ahal izango dira, baldin eta maskara erabiliz egiten badira, kanpoan egiten diren jarduera fisiko aparteko uneetan izan ezik. 6 pertsonako taldeetan, eta edukiera ehuneko 50era mugatuta badago.\n43. Kirolari federatu bat lehiatu daiteke?\n44. Udako ohiko lehiaketak antolatu al daitezke federazioen estaldurarik ez badute?\nUdan ohikoak diren kirol-lehiaketak federazioen egituratik kanpo antolatzen badira, antolatzaileek baimena eskatu beharko diete erakunde eskudunei, lehiaketa garatzeko protokolo bat erantsita. Protokolo horrek, Osasun Publikoaren eta Adikzioen Zuzendaritzaren jarraibideak betez, higiene- eta urruntze-neurri guztien jarraipena eta osasun-agintariek ezarritako beste edozein arau bermatuko ditu.\n45. Eskola-talde egonkor batek parte har al dezake museoetara, Aquariumetara, natura interpretatzeko zentroetara edo antzekoetara egiten diren bisitaldietan, nahiz eta talde bakoitzeko 6 pertsonako gehieneko kopurua gainditu gida bakar batekin?\nBai, baldin eta eskola-talde egonkorrak badira eta prebentziozko segurtasun-neurri guztiak errespetatzen badira, hala nola maskarak uneoro erabiltzea, eskuak desinfektatzea, segurtasun-distantziak, eta abar.\n46. Azoka txikiak egin al daitezke bide publikoan?\nBai. Egiten ziren lekuetan egin daitezke, betiere baimendutako postuen % 50 gainditzen ez bada. Hala ere, Udalek beste espazio edo kokaleku batzuk gaitu ditzakete, baimendutako postu guztiek lekua izan dezaten.\nMaskara erabiltzea nahitaezkoa izango da beti, eta pertsonen arteko segurtasun- distantzia 1,5 metrokoa izango da.\n47. Musika- eta ahots-izaerako entsegu eta emanaldi kolektibo ez-profesionalak baimenduta al daude?\nMusika- eta ahots-izaerako entsegu eta emanaldi kolektibo ez-profesionalek prebentzio-neurrien protokolo bat izan beharko dute, Osasun Publikoaren eta Adikzioen Zuzendaritzak jarduera horretarako ezarritako jarraibideak jasoko dituena, eta lotura honetan kontsulta daitezkeenak:\n48. Baimentzen al dira dantza taldeen entseguak eta emanaldiak?\nDantza-talde ez-profesionalen entseguak baimenduta daude, eta betiere zorrotz errespetatu beharko dira pertsonen arteko segurtasun-distantziaren eta maskara erabiltzearen prebentzio-baldintzak. Nolanahi ere, prebentzio-neurrien protokolo bat izan beharko dute, Osasun Publikoaren eta Adikzioen Zuzendaritzak ezarritako jarraibideak jasoko dituena, eta lotura honetan kontsulta daitezkeenak:\n49. Zer edukiera errespetatu behar du saltoki txiki batek?\n150 metro koadro baino gutxiagoko establezimenduek ezingo dute edukieraren ehuneko 50 gainditu.\n50. Eta azalera handia bada?\n150 metro koadrotik gorako azalera duten merkataritza-establezimenduek edukieraren ehuneko 40ko gehieneko edukiera baimendua izatera igaroko dira, eta, hala badagokio, gehieneko edukiera hori bera aplikatuko zaie merkataritza-guneei solairu eta saltoki bakoitzean, haien azalera edozein dela ere. Merkataritza-guneetako arduradunek neurri nahikoak jarriko dituzte muga hori betearazteko.\n51. Zein baldintzapean egin daiteke hileta, beilatokia edo ehorzketa bat EAEn?\nEAEn gertatzen diren hileta, beilategi edo ehorzketetan, hemen ezarritako neurriak bete behar dira:\n-Hil-beiletan, 30 pertsona batu ahalko dira, gehienez, aire zabaleko espazioetan, eta 6, espazio itxietan. Bertaratzen den pertsona-kopurua txikiagoa izanez gero, ezingo da baimendutako edukieraren % 50 gainditu.\n-Hildakoaren ehorzketan edo haren errausketarako agurrean, 30 pertsona egon ahalko dira, gehienez, betiere espazio irekian egiten bada. Espazio itxian eginez gero, gehienez 10 pertsona batu ahalko dira, eta, nolanahi ere, pertsonen arteko distantzia gorde beharko da.\n-Kasu guztietan erabili beharko da maskara. 11\n52. Zein da kultura- edo gizarte-ekitaldi eta -jardueren ordutegia?\nJarduera edo ekitaldi kultural edo sozialik ezingo da 24:00ak baino beranduago amaitu.\n53. Egin al daitezke erkidegoen bilerak edo jabeen batzarrak?\nMaiatzaren 4ko 8/2021 Errege Lege Dekretuak 2. artikuluan jasotzen du. Betebeharrak eta luzapenak etetea, jabekideen batzarrak deitu eta egiteko betebeharra etetea jabetza horizontalaren araubidearen mende dauden erkidegoetan, 2021eko abenduaren 31ra arte.\nHala ere, bilerak egin ahal izango dira, betiere topaketak egiten diren lokaletan ezarritako edukiera-mugak betetzen badira, prebentziozko segurtasun-neurri guztiez gain: maskara, aireztapena, segurtasun-distantzia...\n54. Zer baldintzatan ireki ditzakete gaztetxeek?\nGizarte- eta kultura-jarduerak egiteko administrazio-baimena duten lokalek kultura- edo gizarte-jarduerak edo -ekitaldiak egin ahal izango dituzte, eta ezin izango dituzte 24:00ak baino geroago amaitu. Ezarritako jarduera-debekuak eta -eteteak errespetatu beharko dira, bai eta ehuneko 50eko gehieneko edukiera ere.\n55. Zer baldintzatan egin behar dira haurrentzako eta gazteentzako hezkuntza- aisialdiko jarduerak?\na) Aisialdiko jarduerak antolatzen dituen erakundeak COVID-aren aurkako protokolo bat izan beharko du, prebentzio-neurriak benetan betetzen direla bermatzeko, Osasun Publikoaren eta Adikzioen Zuzendaritzak ezarritako jarraibideak betez.\nb) Haurrentzako eta gazteentzako hezkuntza-aisialdiko jarduerak hamar laguneko talde egonkorretan antolatu beharko dira, begiraleaz gain, eta, ahal dela, aire zabaleko guneetan. Maskara erabili beharko da beti.\nc) Jantokiak erabiltzen badira, edukieraren ehuneko berrogeita hamarrera mugatuko da haien okupazioa, eta hamar pertsonako talde berberak mantenduko dira, taldeen artean 2 metroko distantziarekin. Jantokiak behar bezala aireztatuta egon beharko dira.\nd) Kirol-jarduerak edo artistikoak kontakturik gabe eta ikuslerik gabe egingo dira.\ne) Egin beharreko jarduerek gaua igarotzea eskatzen badute, gela partekatuek baimendutako gehieneko edukieraren ehuneko 50 hartuko dute, pertsonen arteko distantziari eutsiz, eta, ahal den neurrian, hamar pertsonako talde egonkorrak mantenduko dira, begiraleak edo erakundeko arduradun heldu batek gainbegiratuta.\nf) Kanpin-dendak erabiltzen direnean, pertsona batek lo egin dezake denda bakoitzeko. Parte-hartzaileak bizikideak badira, denda berean lo egin dezakete. Dendak fisikoki isolatuta dauden zenbait gela baditu, gela horiek erabili ahal izango dira, eta egunero jaso, garbitu eta aireztatuko dira. Halaber, gaua bibak egiten igarotzea baimentzen da, segurtasun-distantzia eta zakuen higienea mantenduz.


Gure konpainiaren produktu nagusiak honakoak dira: Φ200mm ~ Φ1400mm Potentzia erregularreko grafitozko elektrodoak, Potentzia handiko eta Ultra potentzia handiko grafitozko elektrodoak, etab. oxidatu ...\nIaz behera egin zuen grafito elektrodoen merkatuak alderantzizko aldaketa egin du aurten. "Urteko lehen seihilekoan, gure grafito elektrodoak funtsean eskas ziren". Aurten merkatuaren aldea 100.000 tona ingurukoa denez, espero da ...\nGrafenoa ekoizteko metodoa\n1, biluztze mekanikoko metodoa Biluzketa mekanikoa metodoa grafeno geruza meheko materialak lortzeko metodoa da, objektuen eta grafenoaren arteko marruskadura eta mugimendu erlatiboa erabiliz. Metodoa funtzionatzeko erraza da, eta lortutako grafenoak normalean kristal egitura osoa mantentzen du. 2004an, t ...\nKide diren unitate guztiak: Gaur egun, pneumonia epidemiaren prebentzioa eta kontrola koronabirus berrian garai kritikoan sartu da. CPCren Batzorde Zentralaren lidergo sendoaren pean Xi Jinping burkidea ardatz hartuta, herri eta industria guztiak modu guztian mobilizatu dira bat egiteko ...\nTxinako elektrodoek nazioarteko arauak betetzen dituzte\nAzken urteotan, gizartearen aurrerapenarekin eta zientzia eta teknologiaren garapenarekin, batez ere Kopenhage eta Cancun klima konferentzien deialdiarekin batera, energia berdea eta garapen iraunkorraren kontzeptuak gero eta ezagunagoak dira. Sortzen ari den industria estrategikoa den heinean, gar ...


[Iruditan] Mozorro festa, bete-betean | Noaua Kultur Elkartea\nHemen zaude: Hasiera » Aisia » [Iruditan] Mozorro festa, bete-betean\nBy\tnoaua\ton\t2018-02-09\tin\tAisia, Hezkuntza, Jaiak\nUsurbilgo Udarregi Ikastolako LH eta DBHko ikasleak kalejiran ibili dira gaur goizean. Batzuk Kalezar aldera jo dute, beste batzuk kaxkoan ibili dira dantzan. Ondoren Aranerrekan batu dira denak eta Oiardo kiroldegirako bidea hartu dute.\nDantzaldiak Oiardo kiroldegian\nGoizeko 11:00etan hasi da Inauterietako martxa. Kalezarren eta kaxkoan dantzan ibili eta gero, Oiardo kiroldegian amaitu da kalejira. DBHko ikasleen ikuskizunak ikusteko leporaino bete da kiroldegia.\nIrakasleak ere, dantzan\nAspaldiko partez, irakasleek ikuskizunean hartu dute parte. Beno, dena esatera, irakasle batzuk.\nArratsaldean, LHko ikasleen txanda\nUdarregi ikastolan, aurten, bi zatitan egin da Inauteri Festa. Goizean, HH eta DBHko ikasleak izan dira protagonistak. Arratsaldean, LHko ikasleen txanda izan da. Bideo honetan laburbildu dugu arratsaldeko saioak eman duena.\nUdarregiko Inauteri Festa, argazkitan\nInauteri martxa eta DBHkoen dantzak, iruditan\nLHko ikasleen dantza saioak, iruditan


Amigos para siempre - Deia\npor aitzol elizaran 09.02.2020 | 06:13\nGobernu akordioek magia berezia dute. Nagusiki hauteskunde osteko garai honetan ematen dira, eta normalean lau urteko iraupena izan ohi dute, matrimonioa lehenago hausten ez bada behintzat. Gutxienez kuriosoa badela onartuko didazue, nola hemen zure laguna dena, han ikusi ere egin nahi ez duzun, eta kanpaina asteetan zehar elkarri mokoka aritu direnak, biharamunean lagun.\nX herrian alderdi berdea eta urdina elkartu dira gorriak goberna ez dezan, baina Z herrian aldiz, gorriak berdeari eskaini dio elkartuz gero, agintea hartu eta urdina alde batera utziko dutela. Horia eta gorria elkartzea litzateke txarra, baina bitartean dena da positibo, ortzadarrak eta adarbakarrak. Badirudi modu ez naturalean egindako ezkontza hauek ez dutela alarmarik saltarazten, inor ez dela konturatzen behartutako zenbait egoerak eztanda ederrak ekarri ditzakeela epe ez oso luzean. Matrimonioa puskatu eta gero zer? bakarrik gobernatzearen desertuko ibilaldi eternala.\nFenomeno honek ere laguntzen du ulertzen politika munduan ere badirela estratu edo maila ezberdinak. Alegia, erkidegoan balio duenak, Nafarroan ez. Nafarroan balio duenak Espainian ez, eta udaletxean balio duen horrek, ondoko udalean kontrako forma hartzen du. Energia bezala, eraldatu bai, nahi adina, baina kasu, marra gorririk zeharkatu gabe. Osasun-muga batzuk ere ezartzen dira gainera, adierazteko zein alderdirekin elkartu daitekeen beste hori, eta zeinekin ez, bestela gurekin jai du eta. Hamalau edo hamabost urteko lagun koadriletan ere ez dira horrelako betoak ikusten aspaldian, bazterketa eta itsuskeriak non nahi. Nik harekin ez dut hitz egin ere egingo, oso itsusia baita nire lagunentzat, baina hori bai, gero alde batera egin behar badu ni goraino heltzeko, ongi etorria izango da. Ez dit lagundu, baina oztopatu ere ez, ordea. Agian bullying protokoloak martxan jarri beharko genituzke hemen ere, inor ez dadin mindu edo sistematik at sentitu.\nAipatutako geruza horiek noski hierarkizatuta daude eta goitik datozen aginduei men egitea alderdi diziplina esaten diogu. Hau da, goikoak baietz edo ezetz esaten badu, behekoak amen. Kontrakoa egiten duenari gaizki begiratuko, edo ausarta deituko , amen ez esate hori gure iritzi politikoarekin bat datorren ala ez kontuan hartuta. Adore pixka bat behar da egia esan, nonbaiteko kide izan, eta diktatzen zaizkigun jarraibideei jaramonik egin ez, eta gure kabuz erabakitzeko, baina aizu, bejondeiola, bere kabuz pentsatzeko gai den izaki bakarti horri. Traizioa hitz potoloegia da maiz, eta ezin aplikatuko genioke bere ustez modu onean jardun den horri; istorioa kontrako aldetik bizitzea tokatzen ez zaigun bitartean.\nDenborak esango digu zeinek asmatu zuen elkarketetan eta zeinek ez, baina diruak asko tiratzen badu, botereak gutxiago ez, eta lagunarte bitxiak ikusten hasiak gara dagoeneko. Etsaiarenetsaia laguna ote?


Leze Kobazuloa - Zadorra Etxea\nUdalerria ILARDUIA (Asparrena) ARABA. | Zadorra etxetik 15 kilometrora\nLeze haitzuloaren ondoan jolas-parkea. | Aitzkorri-Aratzeko Natura-Parkea. | Harkaitzetako eta basoko fauna eta flora. | Arabako Eskalada Eskola.\nNola heldu Aguraindik\nA-2128a errepidea hartu Opakuarako bidea. Pasa Gasteizerako autobiderako sarrera eta aurreraxeago sartu eskubitara Donostiarako autobidean (380 PK). 9 km ibili ondoren, haitzuloa ikusiko duzu ezkerretara, 389 irteera hartu, Eginora. Herrira iris- terakoan ezkerretara joan, A-3012a errepidea, Ilarduiarantz, eta 1’5 km-tara haitzuloa berriro ere ikusiko duzu, eskubitara dagoen bidegurutzea hartu, ibaia gurutzatzu eta aparkalekuraino iritsiko zara.\nLeze-ren jolas-parkean iturriak, mahaiak, barbakoak eta umeentzako jokoak daude.\nAitzkorri-Aratzeko Natura-Parkean kokatuta dago, haitzuloko hegoaldeko sarrera hemen dugu, ehun urtetik gorako haritzak eta harkaitz ederrekin inguratuta. Haitz hauetan Eskalada egiten dute.\nMediterraneoko azken arteak harkaitz hauetan daude. Erreza da ere ikustea hegazti hauek: sai arruntak, belatxingak eta beleak.\nLeku honek hainbat aukera eskaintzen ditu naturaz gozatuz ordu batzuk pasatzeko:\nHaitzuloko sarrerararaino hurbildu.\nEskaladan erabilitako haitzetarainoko bidetik paseo bat eman.\nOlano mendia (1.082 m) igo eta Leze-ko Hoya, haitzuloaren\natzealdea dena, ikusi.\nLatxa ardi- gazta Idiazabal markarekin erosi ahal duzu.


Ekintzailearen eguna Easo Politeknikoan\nAukera izan dugu hainbat ekintzaleen esperientzia eta ibilbidea zuzenean ezagutzeko.\nMaiatzak 9 eta 13 bitartean, pertsona ekintzailearen perfila aztertzeko aukera izan dugu. Ekintzailetza bokaziozkoa da, gero eta gehiago. Urtez urte gora egiten du espiritu ekintzailea askatu nahi duten eta beren negozioa eratzeko aukera aztertzen duten pertsonen kopuruak.\nBaina, ekiten hasi aurretik, edo aspalditik buruan darabilzun negozio-ideia hori garatu aurretik, oinarrizko pauso batzuk eman behar dituzu: prestakuntza, talde on bat aukeratzea, konfiantza, baliabideak aurkitzea eta sektoreko erreferenteak identifikatzea.\nEnpresa txiki baten bidez autoenpleguaren munduan hasi nahi baduzu, enpresa hori nola sortu jakin behar duzu. Horretarako, aukerak ezagutzeko eta ideiak proiektu bideragarri bihurtzeko gaitasuna izan behar duzu. Buruan negozio-ideia bat duten pertsona askok ez dute hori abian jartzeko beharrezko ezagutzarik. Etapa horretan, plangintza- eta azterketa-gaitasunak oso garrantzitsuak dira. Behin zure negozio berria abian jartzea erabakita, behar bezala gestionatu behar da egunero. Horretarako komunikazio eta negoziazio gaitasunak, administrazio gaitasunak, lidergo eta talde lanerako gaitasunak, arriskuak ebaluatzeko eta zeure gain hartzeko gaitasuna eta, nola ez, gaur egun ezinbestekoa den gaitasun digitalak izatea ezinbestekoa da.\nGuzti hau aztertu eta entzuteko aukera izan dugu parte hartu duten ekintzaileei esker: Iker Izulain (estrategia eta berrikuntza ahokularia), Mercedez Vila (Bio.Tech.Foods., haragi etikoa) eta Iñigo Alday (Gik Live, ardo urdina). Ikaragarria izan duten esperientzia eta ibilbidea. Asko gozatu dugu beraien ekarpenekin.


III. Gatz Haraneko Mendiko Erdi Maratoia | Añanako Kuadrilla – Turismoa\nIII. Gatz Haraneko Mendiko Erdi Maratoia\nGatz Harana Mendiko Erdi Maratoiaren agertokia izango da irailaren 25an eta 400 partaide biltzea izango du helburu. Probak mendi-ibilbide luzeagoa izango du eta atletek Gatz Harana osoa (1.685 metro) egingo dute helmugara iristeko. Izena webgunean eman daiteke, 25 euroan federatuek eta 27 euroan federatu gabeek.\nMendiko Maratoi erdiarekin batera, Korrikalariaren eta Gastronomiaren III. Erakustazoka izango da Añanan egun horretan bertan; Trail Running-arekin lotutako markek zein tokiko ekoizleek euren produktu eta zerbitzuak erakutsiko dituzte. Hala, kirolak, gastronomiak, kulturak eta turismoak bat egingo dute ingurune paregabean.\nInteresa dutenek www.vallesalado.com webgunean eman dezakete izena, baita 945 35 14 13 telefono-zenbakira deituta ere. Lasterkari federatuek 25 euroan eman dezakete izena eta federatu gabeek, berriz, 27 euroan. Parte-hartzaile guztiek lasterkari poltsa bana jasoko dute, 50 euroan baino gehiagoan zenbatetsia.


Nola hezi seme feminista bat — Gaztezulo\nNola hezi seme feminista bat New York Times aldizkariak argitaratutako artikulu honek, semeak feminismoan hezteko hamar puntu zehazten ditu; zer iruditzen zaizue? https://www.gaztezulo.eus/albisteak/nola-hezi-seme-feminista-bat https://www.gaztezulo.eus/albisteak/nola-hezi-seme-feminista-bat/@@download/image/hijof-culturainquieta.jpg\nNew York Times aldizkariak argitaratutako artikulu honek, semeak feminismoan hezteko hamar puntu zehazten ditu; zer iruditzen zaizue?\n1) Haurra haur dela ospatu dezagun: Beren ametsak jarraitu ditzaten, seguru daudela sentitu behar dute haurrek; dena den, beren sentipenak onartu eta adierazteko indartsuak direla ere irakatsi behar zaie.\n2) Emakume eta neskak protagonistak diren istorioak irakurri: Haurren hezkuntzan, hainbat ohitura aldatzeko garaia da; mutilak ez dira beti hobeak zientzietan, eta neskak ez dira beti hobeak letretan. Bereizketa horiekin amaitzeko, estereotipoekin apurtzen duten istorioak elkarbanatzea ideia ona da.\n3) Utzi negar egiten: Neskei negar egiten uzten zaien bitartean, mutilei hori "nesken kontuak" direla esaten zaie. Negar egiteak on egiten die haur guztiei, beren emozioak ulertzen eta garatzen laguntzen die. Negar egiterakoan, haserreak, frustrazioak eta beldurrak asimilatu eta laguntza eskatzeko ahalmena indartzen dute.\n4) Erreferentzia egokiak bilatu: Gizon eta emakumeak gizartean berdinak direla ulertu dezaten, garrantzitsua da rol guztietan bi generotako erreferentziak edo modeloak ezagutaraztea. Horrela, umeek ulertuko dute berdin inspiratu daitezkeela gizon edo emakume batengan.\n5) "Neska" terminoak ez du iseka egiteko balio: Ezin dira onartu tankera honetako esamoldeak: "pilota neska batek bezala botatzen duzu", "neska batek bezala egiten duzu negar", "neska batek bezala jotzen duzu". Modu berean, homosexualekin lotutako terminoak ere ez dira modu negatiboan erabili behar.\n6) Ez ezetz dela ikasi behar dute: Lagunak eta ingurukoak errespetatzen irakatsi behar zaie, baita familiako kideak zein ezezagunak ere. Adibidez, haur batek klaseko kide bati iletik tira egin badio, irakatsi behar zaio ez duela hori egiteko eskubiderik, eta ingurukoen gorputza errespetatu behar duela.\n7) Nesken lagun egitera animatu: Gurean oso ohikoa da soilik neskaz edo soilik mutilez osatutako lagun kuadrillak egotea, eta horrek ez du berdintasunean laguntzen. Txikitatik beste sexuarekin jolasten eta lagunak izaten irakastea komeni da, beren arteko harremanak normalizatu daitezen eta berdintasunean hezi daitezen.\n8) Nahi dutena izan daitezela: Zoritxarrez, oraindik ohikoa da jostailu denda batean sartu eta jostailuak sexuaren arabera banatuta ikustea. Horrek lehen urtetatik bereizten ditu mutilak eta neskak, eta gatazkak sortzen ditu; zer gertatzen da mutil batek neskentzat katalogatutako jostailu bat aukeratzen badu? Ezer ez, kontrakoa pentsarazten badigute ere. Horregatik, nahi dutenarekin jolasten eta desio dutena izaten uztea komeni da.\n9) Etxean lagundu behar dute: Etxeko lanetan laguntzea oso garrantzitsua da; egunerokotasuneko lanen pertzepzioa garatzen lagunduko die. Barneratu behar dute beraiek ere gai direla etxeko lanak, janaria, ohea egin edo platerak garbitzeko.\n10) Lanak denon artean elkarbanatu: Ez da nahikoa haurrei lanak ematea, etxeko guztiek parte hartu behar dute lan horietan; gurasoek ere lanak bion artean egiten dituztela ikusten badute, eredu hori bereganatuko dute normaltzat, eta ez zaie arraroa irudituko aitak egun batean labadora jartzea edo amak kotxean eramatea, eginkizun bakoitzak ez duelako generoko rol bat zehaztuta izango.


Ascue | Lantalan\nNorberaren bizipenetatik kolektiboan jardutera\nAstelehena, 2016ko azaroaren 28a\nHerri indigena desberdinak ezagutu eta elkarren esperientziak elkartrukatzeko aukera eskaini digu Fagor Taldearen aurtengo topaketak.\nEskoriatzako Apotzan elkartutako 30 lagunok gaur arte gehienontzat behintzat ezezagun ziren herri maia, nasa eta nahuatl-a ezagutzeko aukera izan dugu. Baita beraiekin gure herriaren esperientzia, labur bada ere, elkarbanatzekoa.\nAlba Velasquez maia caqchikela, Rolando Ascue nasa eta Gabriel Vazquez Chavez nahuatl-a Oiher Arantzeta Fagorreko langile soraluzearraren alboan eseri eta entzun ditugu, banaka-banaka, bakoitzak kontatzeko zituenak. Denak ere Txema Abarrategi, Garabideko dinamizatzailearen gidaritzapean eta bere galderei tiraka.\nIzan da berriketarako astia, baita kanturakoa ere. Gertuan beti baitugu bertsolari, abeslari eta gitarrajoleren bat edo beste gurean.\nMaia Caqchikel herria, Albaren ahotik\nAlba Velasquez eskola bateko zuzendaria da egun. Ez ditu ahazteko, baina, horra iristeko bidea erraztu dioten bi pertsonak. Amak hizkuntza eman ziola kontatu digu eta aitak, berriz, hezkuntza edo hezkuntzarako sarbidea eta grina.\nMotzean bada ere, ahalegindu da azaltzen Guatemalan gerra zibilak utzitako miseriak. Gatazka armatuak edota Guatemalaren independentziak berak indigenengan eragindako gutxiespen eta mespretxuak izan ditu hizpide, nolabait azaldu nahian horrek guztiak eragin duen beldurra. Bizitakoak bizita, nork esan altuan “ni indigena naiz” edo hitz egin nork bere hizkuntzan.\nHori horrela, baina, badihardute. Garabide elkarteari esker, gainera, orain 5 urte elkar ezagutzen ez zuten lau eskola elkarlanean hasi ziren, kultura eta hizkuntzaren biziberritzea oinarri. Esker hitzak baino ez ditu, beraz, Albak, Garabide elkarteko kideentzako.\nBukatzeko, baina, pareko Fagor Taldeko langileentzako hitzak ere izan ditu eta halaxe zuzendu zaie: “Barkatuko didazue baina zuek izugarrizko erantzukizuna daukazue. Zuek hemen egiten duzuen lanak balio izugarria dauka. Ez hemen bakarrik, baita guretzako ere. Zuek gure aurretik zoazte, eta segi mesedez, segi egiten duzuen horretan, kooperatiboki, segi lanean. Zuek egiten diharduzuen bidea egingo dugu guk gero”.


Genero ikuspuntua LAP-an sartzeko jarraibideak gidaren eguneratzea - Osalan - Nortzuk gara | Osalan\nGenero ikuspuntua LAP-an sartzeko jarraibideak gidaren eguneratzea\nOsalanek 2017an argitaratu zuen ‘Genero ikuspuntua Laneko Arriskuen Prebentzioan sartzeko jarraibideak’ Gidaren gaurkotzea amaitu du. Gutxi barru argitaratuko den edizio honetan, bere ezarpenerako tresnak daude. Lana, Laneko Segurtasun eta Osasunerako Euskal Erakundeko honako bederatzi profesional hauek osatutako taldeak egin du: Alazne Azpiroz, Victoria Alvarez, Susana Carramiñana, Begoña Lekue, Arrate Padilla, Blanca Pérez, Maite Robertson, Raquel Raposo eta Luis Agirre.\nAurretiaz, Osalanek, Askora Plus, S.L. eta Itelazpi, S.A. enpresen, Lantegi Batuak Fundazioa eta Bizkaiko Gizarte Laguntzarako Foru Erakundea – IFAS-en parte hartzea izan duen proiektu pilotua garatu du.\nFrogatze lan honi esker, Gidaren gaurkotzeak egiaztatutako tresna eraginkorrak eskainiko ditu bere irizpideak lan-munduko egoera praktikoetan aplikatzeko.\nGidaren edukia honako printzipio honetan oinarritzen da: gizonezkoak eta emakumezkoak, gehiengoan, lan merkatuan balditza eta gizarte eta ekonomia posizio ezberdinetan sartzen dira eta horrek, talde biek arrisku eta osasun arazo ezberdinak izatea dakar.\nHorrela, “lan feminizatuak” deritzenen ezaugarri nagusia gehien bat, arrisku ergonomikoak eta psikozialak dira eta gizonezkoen kasuan, berriz, segurtasun arriskuak. Ondorioz, osasunean efektu ezberdinak gertatzen dira. Emakumeen kasuan askotan, epe luzean agertu eta arrazoi askotako etiologiakoak dira eta kaltea sortzeko, lan eta lanekoak ez diren arrisku faktore ezberdinak konbinatzen dira. Giznezkoek ordea, istripu traumatiko gehiago izaten dute.\nHorri dagokionez, Gida 2017an aurkeztu zenean, María Jesús San José Lan eta Justiziako Sailburuak, enpresek eta erakundeek “erabakitze mailetan eta ondorioz, prebentzio erabaki eta jardueretan gizonen eta emakumeen parte hartze orekatua sustatu behar dutela” adierazi zuen. Bereziki, “prebentzio helburuak eta adierazleak genero-ikuspegiarekin definitzeko azterketa diferentziala egitea ezinbestekoa dela”, eta era berean, “inplikatuta dauden talde nagusiak (langile teknikoak, prebentzio ordezkariak, zuzendaritza arduradunak eta erdi-mailako agintariak) aipatutako ikuspuntua tresna eta praktika prebentiboekin sar dezaten sentsibilizatzea” komenigarria dela nabarmendu zuen.\nBestalde, Osalaneko Zuzendari Nagusiak Alberto Alonsok, enpresa eta erakundeetako prebentzio jarduera "ez dela gizonengana eta emakumeengana berdin iristen" adierazi zuen. Zehazki, Enplegu eta Gizarte Politiketako Sailaren Lan Baldintzei buruzko Inkestaren arabera, " enpresan laneko segurtasunarekin eta osasunarekin lotuta egiten diren jardueretan emakumezkoen parte hartzea gizonezkoena baino askoz txikiagoa dela” nabarmendu zuen.\nGida gaurkotuz, desoreka horien konponketa erreztea bilatzen da.


Erakusketa: "200 urte geroago" - XI Giza Eskubideen Zinemaldia - Donostia-San Sebastián (19-26 apirila 2013)\nErakusketa: "200 urte geroago"\nOsteguna, 2013(e)ko apirila(r)en 18-(e)an\nDonostiaren bilakaerari buruzko proposamen sortzailea hiria suntsitu eta berreraikitzearen Bigarren Mendeurrenean Ernest Lluch Kultur Etxean.\n1813-2013 Bigarren Mendeurrena oroitzeko laugarren mugarria gure hiriko gazte eta haurren adierazpen artistikoa da apirilean.\nHerritarrek aukera izango dute gazteek hainbat alderdiren inguruan zer ikuspegi duten jakiteko; besteak beste, gazteen iritziz zein diren azken 200 urteotako gertakaririk nabarmenenak ezagutu ahal izango dute eta gazteek hiria eta bertako herritarrak nola irudikatzen dituzten grafikoki ikusteko aukera izango dute.\nIzan ere, Ceinpro Lanbide Heziketako ikastetxeko ikasle eta irakasleek bat egin dute hiriaren berreraikitzearen Bigarren mendeurrena ospatzeko ekitaldiekin, 200 urte geroago erakusketa - instalazioa eginez.\nErakusketa hori Donostiako Giza Eskubideen XI. Zinemaldiko jarduera paralelo gisa aurkezten da, Donostiako Udalak Giza Eskubideen Arloaren eta Donostia Kulturaren bidez antolatuta. Erakusketa antolatzen parte hartzen duen Ernest Lluch kultur etxeko erakusketa-aretoan egongo da ikusgai ekainaren 8ra arte.\nCeinproko ikasleek eduki sinboliko biziko erakusketa grafiko eta ikus-entzunezkoa egin dute oraingoan, eta, horren bidez, gorazarre egin nahi izan diete 200 urteotan, hiria erre eta suntsitutakoan biziberritu zenetik orain arte, hiria eraiki duten gizon-emakumeei. Erakusketaren erronka da Bigarren mendeurrenaren ospakizunaren lau helburuei oso modu pertsonalean erantzutea: hiria aditzera ematea, gogoratzea, omentzea eta eraikitzen jarraitzea.\nInformazio gehiago: Giza Eskubideen XI. Zinemaldia


Haurren sormena ahultzen duten helduen lau akats | Sormenak linean\nEsaldia gehiegitan entzuten duzunean: "Lasai, oraindik umea da eta ez du ulertzen". Sustatzen duen esaldia bezala: "Eman iezaiozu mugikorra eta isildu". Edo beste asko, besteak beste: "Egin behar duzuna ikastea da, puntua". Badirudi ez dagoela beste hezkuntza eta beste irtenbiderik ikasten duen jendearentzat eta ahal bada, isilik, isilik eta eskola-liburua baino ezer gehiago erreparatu gabe. Helduok egiten ditugun lau akats besterik ez dira.\nBatzuetan, gehienetan, helduek esaldi hauek erabiltzen dituzte konpromisoa saihesteko lehenengoa, eta bigarrena, ez traba egitea. Praktika hauek oso arruntak dira, ezen logiko gisa ikusten ditugu. Eta helduok gure errepertorioan sartzen ditugu. Bildu eta zentzua ematen diozunean, ez dirudi hainbeste, ezta?\n1 Eman zure lorpenak sormen kalitate baxuko sariekin\n2 Zure ideiak moldatu\n3 Elkarrizketak egin berarekin\n4 Derrigorrezko jarduerek dibertigarri bihurtzen dituzte\nEman zure lorpenak sormen kalitate baxuko sariekin\nNormalean gomak deigarriak dira koloreagatik eta are gehiago azukreagatik. a tablet badu amaigabea zain dauden ideiak. Sari hauek zerbait ondo atera denean oso erabiliak dira. PBaina, azkenean, gure semearekin ohitzen gara zerbait ona egiteak alferra izateak konpentsatzen duela. Sormena guztiz ezabatzen duen zerbait. Jolastu joko kontsolan, ikusi telebista edo ibili YouTube-n. Sagar batekin saritu genezakeenean, gelatina krokodiloa bezain berdea eta azukrea ere badauka. Goxoa da, baina osasuntsuagoa. Erosi instrumentu bat, musika. Kamera bat, argazkia. Tresnak eraikitzeko edo marrazteko pintzelak.\nZure ideiak moldatu\nGurasoak garenez, gure seme-alabak bide onetik bideratzen saiatzen gara. Horrek bizitza eta erraztasuna emango dizkigu. Zuhaitzak gainean berdea eta enborrean marroia izan behar du. Inola ere ez kontrakoa, ezta hosto urdinak ere. Etxeak irudi bera izan behar du, teilatuaren triangeluarekin.\nOinarrizko kontzeptu horiek ez ulertuz, oker zaudela sinestea imajinatzen duzun mundua ezabatzea da. Beharbada, horrela ikusi zuen lo egin zuen azken ametsean. Edo aurretik egin zuen mundu fantastikoan. Norbaitek Robert Khan-i mundu birtualean fitxategiak bidaltzea ezinezkoa zela esan izan balu, agian ez genuke horrelako internetik izango eta badakigu. Enbor marroia zuen zuhaitz berde batetik urrun zegoen. Saiatu zaitez haien munduan sartzen, ez aldatu.\nElkarrizketak egin berarekin\nTxikia edo txikia delako hori esaten dugunean ez du ulertuko. Hobe dela gauzak berari ez azaltzea, epe motzera mugatu ez ezik. Heldu gisa agian ez ditu galderak sortuko, lehendik ezagutu beharko lituzkeela uste baitu. Egin zenizkizun unean zure galderen erantzunik ez izateak, heldua zarela mugatuta sentituko zara.\nDerrigorrezko jarduerek dibertigarri bihurtzen dituzte\nFinlandiatik esan digute ez dugula soilik matematika, ingelesa edo geografia irakatsi behar. Eta irakasgai horiek ere ez dituzu katedra batetik irakasten. Eta etxean gauza bera izan beharko luke, ez bakarrik eskolako jarduerekin, baita etxekoekin ere. Etxean jarduera aspergarriak modu monotonoan behartzen ditugu, hori txikiari transferituz. Normalean a-rekin batera joaten da borroka aurretik eta gustura beteko duen itxaropenarekin.\nBeste ikuspegi baten bila, haiekin harremanetan jartzea eta zeregin horretatik jolasak egitea bezalakoa horretarako gogoa bultzatu dezake. Janaria edo arropa bezalako materiala jorratzeaz gain. Kolore berriak, tonuak, zaporeak, usainak eta gustu desberdinak. Horrek guztiak sormen errendimendu on bat du ardatz. Atsegin dut behartu kirola egiteko.\nHona hemen zure semea edo alaba bizitza sortzaileago batera abiarazteko eman ditzakezun urrats batzuk. Ideia desberdinak mugitu, ikertu, saiatu eta garatu izanak egiteko eta izateko kezkak sortzen ditu, eta horrek etorkizunean sormen gehiago izaten lagunduko die. Hauek dira kontzeptu eta ideia batzuk. Zer uste duzu?\nArtikuluaren bide osoa: Sormena linean » General » Haurren sormena ahultzen duten helduen lau akats


HONDROGEL Malagan erosi batetik 39€\nHondrogel poltsa batean hozteko gelak osasunaren osasunerako erremedio eraginkorra da. Horrekin, posible da artikulazioetako ehunak azkar berreskuratzea eta gaixotasuna edozein motatan mina arintzea. Droga Espainiako herrialdean saltzen da webgune ofizialean, kostua 39€ da.\nErosi gel eskaintza berezian\nHondrogel hozte gel bat erosi behar baduzu, webgunean eskaera bat bete, zure telefono zenbakia eta izena gure webgunean adierazi eta kudeatzaileak kontsultarako deituko zaitu. Baieztatu ondasunen entrega eta jaso paketea Malagako posta bulegoan. Paketea mezularitzatik edo postaz jaso ondoren entregatzeko ordainketa.\nNon eros dezaket Malagan Hondrogel\nArtikuluen ehuna leheneratzea eta mina arintzea berehalako efektua da Hondrogel gelaren erabilerarekin. Sacheteko hozte gelak eragina du norabide guztietan aldi berean. Orain Malagan eskuratu dezakezu, bete formularioa eskaera egiteko gure webgunean.\nMomentuz, eskaintza berezi bat dago Espainiako herrialdean! Stock! Egin eskaera gaur eta lortu% 50eko beherapena. Ordaindu posta bidez jaso ondoren, ez da aurrerapenik egin behar. Bizkortu oraintxe ondasunak eskatzera!\nHondrogel gelaren prezioa Espainian\nProduktua gaur eska dezakezu 39€ Malagan webgune ofizialean. Bete eskaera orria gure espezialistekin zurekin harremanetan jartzeko. 15 minuturen buruan, kudeatzaileak deitu egingo zaitu eskaera berresteko, salgaiak eskatu dituzula baieztatzeko eta paketea zure posta bulegora noiz iritsiko den itxaron dezan. Ordainketa posta bidez jaso ondoren. Paketea eskudirutan bidaliko da Malaga hirira. Postaria postaz zehaztutako helbidera bidaltzeko kostua desberdina izan daiteke hiri desberdinetan. Luzatu artikulazioen osasuna eta ongizatea!\nErosi ditzakezun Espainiako hiriak Hondrogel\nHondrogel Tenerifen Hondrogel Bilbon\nHondrogel Valentzian Hondrogel Palma de Mallorcan\nHondrogel Alacanten Hondrogel Almerian\nHondrogel Avilesen Hondrogel Fuerteventuran\nHondrogel Heron-en Hondrogel Ibizan\nHondrogel Jerez de La Fronteran Hondrogel La Corunan\nHondrogel Lanzaroten Hondrogel Kanaria Handiko Las Palmasen\nHondrogel Menorcan Hondrogel Murtzian\nHondrogel Reusen Hondrogel Donostian\nHondrogel Santa Cruz de La Palman Hondrogel Santanderren\nHondrogel Santiago De Compostelan Hondrogel Vigon\nErabiltzaileen iritziak Hondrogel Malagan\nEskatzeko Malagan Hondrogel


Ze plan astebururako? Guztietan zein aukeratu erabakitzeak lana emango dizu! https://www.gaztezulo.eus/albisteak/ze-plan-astebururako-1570700570.67 https://www.gaztezulo.eus/albisteak/ze-plan-astebururako-1570700570.67/@@download/image/zeplan_home.jpg\nGuztietan zein aukeratu erabakitzeak lana emango dizu!\nDONOSTIA: Argiaren mendeurren festa\nHispanitatearen Egunean bertan, deskolonizatzeko helburuarekin ospatuko du Argia aldizkariak mendeurreneko festa, larunbatean, Donostian. Egun osoko jaia izango da; hasteko, 11:00etan, haurrentzako jolas bereziak egingo dituzte Urgullen —Trinitate plazatik abiatuko dira—. Plaza beretik, 12:00etan, ibilbide historiko bat hasiko dute, Urko Apaolaza historialariaren azalpenekin eta Beñat Gaztelumendi eta Miren Artetxe bertsolariekin. 13:00etan, sokadantza egingo dute. Eta Trinitate plazan bertan herri bazkaria egingo dute; proposatu dute bakoitzak berea eramatea, baina mahaiak jarriko dituzte eta sagardo barrika bat egongo da.\nArratsaldean beste hainbeste ekitaldi egongo dira: 16:00etan, Pobresiakemanaldia; 17:00etan, Txirri, Mirri eta Txiribiton Junior pailazoen ikuskizuna; 18:00etan, NAN «arrotzen» jaurtiketa txapelketa; 19:00etan, kalejira eta dantzak; eta 20:30etik aurrera, lau talderen kontzertuak: Amaren Alabak, Mursego, Balerdi Balerdi eta Niña Coyote eta Chico Tornado. Ostiralean, berotzen hasteko, Napardeath filma proiektatuko dute Trinitate plazan, 21:00etan.\nAzkue Fundazioak eta Game Erauntsia kolektiboak Jokoteknia Euskarazko Bideojokoen II. Jardunaldia egingo dute, urriaren 12an, Bilboko Azkuna Zentroan, iazko lehen edizioak izandako harrera onaren ondotik. Goiz oso bateko jardunaldia izango da, tartean atsedenaldi batekin. 30 minutuko 6 hitzaldi eta bertako ikasleekin osatutako mahai inguru bat. Animatu!\n‘Ihesi doaz animaliak’ lan berriarekin helduko da Kaskezur talde nafarra Lakaxitara, urriaren 10ean. Aurreko diskokoak baino doinu ilun eta sakonagoetan barneratzeaz gain, izpi argitsu eta melodia bizigarriei eutsi die taldeak, gaur arte argitaratu dituzten lanetatik landuena eta garbiena erdietsiz. The Cure edota Sonic Youth taldeekin alderatu izan dituzte, besteak beste, eta egun, bere unerik egonkorrena bizitzen ari da Kaskezur, entzuleen eta kritikaren babesa jaso ondoren. Ez galdu!\nLUHUSO: 'Zaldi Urdina'\nEzin duzu galdu Artedramaren ekoizpen berria; Zaldi Urdina. Harri Xurin eskainiko dute, hilaren 11n, 20:30ean.\nZuzendaritza laguntzailea: Ainara Gurrutxaga\nAntzezleak: Ander Lipus, Manex Fuchs, Urko Redondo, Miren Alcala, Oier Zuñiga, Edurne Azkarate, Olatz Beobide.\nBARAKALDO: Belako + Izaro + Rural Zombies\nImagin Gaztea Kontzertuarekin bukatuko da aurtengo EiTB Jaia BECen, eta hiru talde izango dira CUBEC aretoko taula gainean: Rural Zombies, Izaro eta Belako. Gaztea irratiak antolatutako kontzertuak dira, imaginBank-en babesarekin. Sarreren prezioa 12 eurokoa izango da eta sarrerarekin, gainera, ekarpena egingo zaio 2019ko EiTB Maratoiari, sarrera bakoitzeko 3 euro maratoiarentzat izango baitira. Haur minbizia da aurtengo maratoiaren ardatza.\nSarrerak salgai daude EiTB Jaiaren webgunean.


Pilar zendu egin zen. Zaharra izanik ere osasun egoera onean zegoen Nabatzeko alaba. Emakume xaloa izan zen beti, gorabeherarik gabeko aldarteduna, hizkera xume eta garbikoa, elkarrizketa zalea eta liskarrak gorrotatzen zituena. Bizimodu ona izan zuen…\nBi urteren ondoren mutil-lagunak uztea erabaki zian, ziplo, fundamentuzko azalpenik eman gabe. Ez zegoan bertze neskarik tartean, edo hori duk erran ziona, behintzat; ez zuan liskar gogorrik suertatu, ez ezin gaindi daitezkeen horietarik, behinik behin….\nLankideak ekarri banabar hauek zinez onak dira, jadanik bigarren platerkada janik daukat eta lekutu ezean eltze osoa hustuko dut. Sobera jan dut, honela ez dago dietistaren erranak betetzeko erarik, aste honetan ez dut gramo bakar…\nLehengusua ospitalean dut. Nire lehengusua, Superman bera kikilduko lukeen bipila, aitzurraz Amazonasen arroa jorratuko lukeen laboraria, Perurenaren etxez aldatzea izerdirik bota gabe burutuko lukeen bizkorra; horixe, nire heroia, ospitalean dut. Ni baino gazteago izanagatik beti…\n2016. irailak 24\nIritsi egin zen: lana ahanzteko garaia; birao lehiaketa, heldu den irail arte bada ere, bukatutzat emaiteko unea; gainean (ezen ezaldamenean) zortzi orenez eduki duzuna hiltzeko gogoa iraungitzekoa … Oporraldia, oporraldia iritsi zen, iritsi egin zen….\n2016. martxoak 30\nPing-pong pilotaren sindromea\nKamioia utzi ez banu, tabernan segitu banu, eskola garbitzearena egokitu balitzait, okindegian istripurik jasan ez banu, kale-argien lana hobe ordaindurik egon balitz … gehiegi da, sobera, larregi eta larriegi, ene egoera bezala. Ezin egon daiteke…


Laser ebaketa-makinen ebaketa-kalitatea baloratzeko irizpideak - Albisteak - KUNSHAN JIUFENG WEITE CUTTING EQUIMENT CO.,LTD\nLaser ebaketa-makinen ebaketa-kalitatea baloratzeko irizpideak\nEbaketa-kalitatea baloratzeko irizpideaklaser ebaketa makinas\n1. Zimurtasuna: laser bidezko ebaketa-zatiak lerro bertikalak osatuko ditu, eta lerroen sakonerak ebaketa gainazalaren zimurtasuna zehazten du. Lerroa zenbat eta arinagoa izan, orduan eta ebaki leunagoa izango da. Zimurtasunak ertzaren itxurari ez ezik, marruskadura-propietateei ere eragiten die. Kasu gehienetan, zimurtasuna gutxitzea beharrezkoa da, beraz, zenbat eta sakonera txikiago izan alea, orduan eta kalitate hobea izango da.\n2. Bertikaltasuna: xaflaren lodiera 10mm-tik gorakoa bada, ebaketa-ertzaren bertikaltasuna oso garrantzitsua da. Fokutik urruntzen zaren heinean, laser izpia dibergente bihurtzen da eta ebakia goialderantz edo beherantz zabaltzen da fokuaren posizioaren arabera. Ebakitako ertza bertikaletik ehuneneko milimetro batzuk desbideratzen da, eta zenbat eta bertikaleagoa izan ertza, orduan eta kalitate handiagoa izango da ebaketa.\n3. Ebaketa-zabalera: orokorrean, ebaketa-zabalerak ez du ebaketa kalitatean eragingo. Mozketaren zabalerak bakarrik du garrantzia piezaren barruan ingerada bereziki zehatza sortzean. Hau da, ebakiaren zabalerak profilaren barneko gutxieneko deformazioa zehazten duelako. Xaflaren lodiera handitzen denean, ebaketa-zabalera horren arabera handitzen da. Beraz, zehaztasun handi bera bermatzeko, prozesatzeko eremualaser ebaketa makinakonstante mantendu behar da ebaketa-zabalera edozein dela ere.\n4. Ehundura: plaka lodiak abiadura handian moztean, metal urtua ez da laser izpi bertikalaren azpian ebakian agertuko, baina laser izpiaren atzealdean botako da. Ondorioz, ebaketa-ertzean kurba bat sortzen da, eta kurbak hurbiletik jarraitzen dio higitzen den laser izpiari. Arazo hau zuzentzeko, ebaketa-prozesuaren amaieran aitzinamendu-abiadura murrizteak lerroen eraketa asko desagerrarazi dezake.\n5. Errebak: Errebak osatzerakoan, oso faktore garrantzitsua da ebaketa-kalitatea zehazteko.laser ebaketa makina. Errebak kentzeak lan karga gehigarria eskatzen duelako, erreben larritasunak eta kopuruak intuizioz epai dezakete laser ebaketa-makinaren kalitatea.\n6. Materialen deposizioa: aurretiklaser ebaketa makinazulaketa urtzen hasten da, olioa duen likido berezi geruza bat aurkitzen da lehenik piezaren gainazalean. Ebaketa prozesuan, gasifikazioagatik eta hainbat material erabiltzen ez direnez, bezeroak haizea erabiltzen du ebakia kentzeko, baina gorantz Edo beheranzko isurketak gainazalean gordailuak ere sor ditzake.\n7. Koska eta korrosioa: Koskak eta korrosioek ebaketa-ertzaren gainazalean eragin negatiboa izan dezakete eta itxuran eragina izan dezakete. Orokorrean saihestu beharreko ebaketa akatsetan agertzen dira.\n8. Beroaren eraginpeko zona: laser bidezko mozketan, ebakiaren inguruko eremua berotzen da. Aldi berean, metalaren egitura aldatzen da.\n9. Deformazioa: badalaser ebaketa makinazatia zorrotz mozten eta berotzen du, deformatu egingo da; hori bereziki garrantzitsua da mekanizazio finerako, non sestrak eta loturak milimetro hamarren batzuk baino ez dituzte izan normalean; kontrolatu laser potentzia eta erabili Laser pultsu laburrak piezak berotzea murrizten du eta deformazioa saihestu.\naurreko:Estazio bikoitzeko laser ebaketa-makinaren neurriak eta erabilera-trebetasunak\nhurrengo:Inguratutako laser ebaketa makinen abantailak


Arabatik: ¡Faltaban ellos!\nUstel, gazteleraz «podrido» izan leike, eta baita «corrupto» ere. Horrela, ustelkeria «corrupción» da. Besterik gabe, eta gure hizkuntzari zor dakion errespetuagatik, ondo izan.\ndimoztar abertzale bat\n09 mayo, 2008 18:25\nTendencioso, euskaraz "alderdikoi" izan daiteke, artikulu honentzako izen ezinhobea neure ustez. Ibarretxeri zerbait aitortu nahi nioke, lehendakari bezala hitzegiten duela, alderdikeriak alde batera utzita. Ea denok Euskal Autonomi Erkidegoko hiritar bezala hitzegiteko gai garen, ez alderdikide bezala. Euskal Herriaren etorkizunaz ari gara edo hauteskundetaz?\n09 mayo, 2008 18:54\nDenok Euskal Autonomi Erkidegoko hiritar bezala hitz egiteko gai? Altsasuko nire neskalagunak zail izango du halakorik egiteko. Nahiago denok euskal herritar gisa hitz egingo bagenu.\nIrarreta, ados nago Biturieren artikulua alderdikoia dela aipatzen duzunean baina, azken finean, hau blog bat da eta hori da bere funtzioa. Ez diot, beraz, alde horretatik, ezer aurpegiratzerik, nahiz eta berak idatzitako gauza gehienekin ez nagoen batere ados.\nEdonola ere, esandakoa, hobe genuke alderdi betaurrekoak kendu eta denok herri bezala jokatuko bagenu.\nEta, bukatu aurretik, Biturieri galdera bat: Zer dauka txarretik ezker abertzaleak Loiolako testu horri erantsitakoak? Edo, beste modu batera esanda, zergatik ezin da espreski aipatu independentzia proiektu bezala ere gauzagarria dela, herritarren gehiengoak hala nahiko balu? Zergatik Ibarretxek ez du «ñabardura» hau eransten bere proposamenean? Hain da erraza...\n09 mayo, 2008 19:44\nBerandu da. Ez dut denbora gehiegerik gaur idazteko, ez eta asteburu guztian ere. Umeen urtebetetze batetik heldu barria naz. Bihar lehenengo ordan Bilbora joann Asanblea Nazionalera, eta gero nafar batek Tuterara eroango nau eguerdi aldera. Handik Senda Vivara ahal dodan moduan koadrillagaz batzeko. Eta holan asteburu guztia.\nIrarretari aspalditik zor deutsot zeozer Lurraldetasunren gainean. Arrazoi bat edo beste dala ezin izan dot ezer amaitu gaur arte. Ia aurrerantzeanr astirik ateratzen dodan. Hasita badaukat, behintzat. Dana dala, jakinda zuetariko baten bat Dimekoa izan edo ni dimoztarra nazela jakitun dagoela, esango deutsuet, ezer baino lehen, hogeita bost urte Biturien egin ostean arratiarra bestean bituriartzat be badaukadala neure burua. Hortik Biturie jartzearena goitizen legez.\nEuskarazko “Ustel” berba gaztelaniazko “podrido” eta “corrupto” izan ahal direla diñozue. Badakit. Hori idatzi aurretik Harluxet hiztegi definizio-emailera eta Elhuyar-era jo dot. Itzutzailea nazenez, ulertuten dot zer den subjektibitatea eta interpretazioa holango kontuetan. Gara-n itzulpena egin dauenak ez dau “podrido” aukeratu “corrupto” baino, horrek esan gura dauan guztiagaz. Hor ere badago “tendenziositatea” edo “alderdikeria”. Ezin ukatu, ostera, bloga hau eta ni neu PNVren ingurukoak garenik, horrek esan gura dauenagaz. Eta aitortu beharko deustazue, neurri berean, ETAren komunikatuan EAJren gainean esaten direnak gogorrak, latzak eta neurri bakoak direla.\nAste honetako Argian Juan Mari Olanok diño bereiztu egin behar direla EAJko agintariak eta “oinarriak”, adierazi guran-edo batzuk eta besteak ezberdinak direla. Eta baliteke holan izatea, batik bat instituzionalizazioak bi multzo horien artean eragiten dauan amildegia kontuan hartuz.\nEsaten dau Aramotzek ia zergatik lehendakariak ez dauan onartzen independentzia lortzeko aukera. Hori gezurra da. Bere proposamenean jasota dago –irakurtzea besterik ez dago- egitasmo politiko guztiak defendigarriak izateaz gain gauzagarriak ere izan behar direla. Loiolan onartutakoaren haritik dator hori.\nZuek eta ni -mahainguru batean- ia denean bat etorriko gara seguro asko, bazter utziz, hori bai, nik blogero moduan betetzen dodan errola. Ez da ahaztu behar blog honetan seiehun pertsona sartzen direla egunero, eta horien arten Madrileko, Bartzelonako eta EAEko prentsako jendea. Antzerkia egiten dot orduan? Ez. Helburua oso garbi daukat: Lehendakariaren Ibilbide Orriagaz nago guztiz konprometituta, eta ahalegin guztiak egingo dodaz hori aurrera ateratzeko. Non dagoz eragozpenak?\nETA da handiena. Harrituta nago zelan ENAMeko jendeak onartu ahal dauen normaltasunaz ETAren gaurko komunikatua. Zabarra da, zakarra, ideia eta alternatiba bakoa. Heriotza eta indarkeriak borroka iraultzaile modura zilegiztatzen badozuz, hori azaldu, landu eta formulatu egin behar dozuz maila gutxieneko bategaz. Zelan izan leiteke lau “boutade” erridikulurekin oso jende formatua, jantzia eta konprometitua bereganatzea? Zelan izan leiteke langile baten eriotza gatazkaren ondorioa dela esatea, 2008an eta Euskal Herrian?\nGustora jarraituko leuke Aramotz magalean bizi izandakon dimoztar-bituriar honek. Nekatuta nago, eta berandu da. Zeozelango erantzuna zor neutsuuela irudituta idatzi deutsuet, Irarreta eta Aramotz. Ez da nire ohitura iruzkinetan sartutea. Erantzuten badeustazue, ezingo deutsot eztabaidaren ildoari jarraitu harik eta asteburua igaro artean. Bien bitartean ondo ibili, eta denboragaz bidean bat egingo dogulako itxaropenagaz agurtzen zaituztet.\nEskertzen dizut erantzutea gizona! Neu ere saltaka nabil eta zerbait idatzi nahi nizuke post-ari bizitasun apur bat emoteko guraz. Gauza pare bat:\n- Ertzaintza bereziki gogor ari da ezker abertzalearen kontra. GARA-ra jo gabe, hortxe dozu BERRIAn azaltzen diren Errenteriko irudiak non Ertzain bat pistola eskuan duela azaltzen bait den edo Durangoko diskurtsoa etetea, edo Arrasateko prentsaurrekoan nortasun agiriak eskatzea...e.a. Hauek, nik behintzat, EITB24n ikusi ditut.Nortasun agirien kasuan badakigu aukera asko dagoela hauek Garzon-en eskuetan amaitzeko. Beraz, ez zait hain arraroa iruditzen gero PNV konflikto honetan parte aktiboa dela esatea.\nBestalde, ezker abertzaleari ez zaio eskatzen indarkeria arbuiatzea, Espainiar ejerzitoarekin ( zentzu ahalik eta zabalenean) bat egitea baizik. Agian, horregatik ez da zuk diozun jende jantzi eta konprometitu hori zuen posizioetara hurbiltzen. Benetako jarrera bat azaltzen den momentuan ezker abertzaleko jendeak bat egingo du horrekin neure ustez. Hori bai, egurra jasotzea tokatuko zaio aberriaren alde egiten duenari. Ezker abertzalea ohiturik dago, besteak?\n10 mayo, 2008 09:24\nArabatik blog Jeltzalean aurkitu du dan post bati buruz idatziz estrenatuko dut bloga. Ikaragarriairuditu zait bertan irakur daitezkeen astakeriak irakurri ondoren idazleak berak, iruzkin batetan, baietz, testua alderdikoia dela esatea, hots, guztiz “tendenziosoa” (berak dioen moduan). Perlaz josi du idatzia eta hauekin nator, benetan hau da sinetsarazi nahi zaiona herri bati? Ezberdin pentsatzen duena, gauzak ezberdin egin nahi dituena gutxiestea eta iraintzea...\n10 mayo, 2008 12:25\nEskertzen da emandako erantzuna eta egindako ahalegina. Nik ondino ez dot umerik, baina asteburua neuk be konpromisoz beterik izan ostean, oin arte ezin izan dotsut erantzun. Erantzuteko gauza asko ez dago, dena den. Argi dago bakoitzak baduela bre ikuspegia herri honetan gertatzen danari buruz, eta gure egitekoa dala, al dan neurrian, biak hurbiltzen saiatzea.\nZaila da, edonola ere, halakorik egitea Irarretak dion moduan ahoa irekitzen saiatzen garen bakoitzean borra batekin ixten badigute.\nDena den, eta luzatu barik; nik ez diot Ibarretxek ez duela independentzia onartzen, baizik eta Loiolan gertatu bezala, bere testuan ez dala espreski aipatzen aukera hori gauzagarria dala.\nLoiolan bezala, Ibarretxeren testuan «aukera guztiak» aipatzen direla esango du baten batek, eta horregaz nahikoa dala. Baina, nire ustea da, eta beste askorena bebai, independentziaren aukera ez agertzea nahita hartzen dan erabakia denean, horren atzetik zeozer badagoela. Hau da, gaur «aukera guztiak» sinatu, eta bihar «legeak onartzen dituen aukera guztiak» direla edo halako zoezer esango dizutela. Edo, beste era batera esanda, aukera guztiak onartzeko prest dagoenari, ez zaiola kostatzen danak idatzita agertzea. Eta ez badira aipatzen, izango da benetan ez direlako onartzen. Horixe gertatu zen Loiolako hizketaldietan.\nBesterik gabe, nonoiz Artaunen baba batzuk elkarregaz jango ditugulakoan, ondo ibili.\n12 mayo, 2008 12:17


Corrugados Azpeitiaren inguruan egindako batzarra, bideoan\nCorrugados Azpeitiaren gaiaz aritzeko batzar irekia deitu zuen atzo arratsalderako Azpeitiko Udalak. Soreasu herritarrez bete zen Nagore Alkorta alkatearen eta Josu Labaka hirigintza zinegotziaren azalpenak entzuteko. Bideoan, Nagore Alkortaren gaiaren inguruko azalpenak.\nHartu batzar irekirako zure gonbidapena\nAzpeitiko Udalak, Corrugados Azpeitiaren gaiaren inguruan, azken momentura artean duen informazioa emango die herritarrei, bihar, 19:00etan, Soreasu Antzokian egingo den batzar irekian. Hartu zure gonbidapena hemen.\nCorrugados Azpeitiaren gaia lantzeko batzar irekia bihar, 19:00etan, Soreasun\nAzpeitiko Udalak, Corrugados Azpeitiaren gaiaren inguruan, azken momentura artean duen informazioa emango die herritarrei, bihar, 19:00etan, Soreasu Antzokian egingo den batzar irekian.\nNagore Alkorta: “Gaur gaurkoz, Corrugados berme guztiekin irekitzeko proposamen erreal bakarra Azpeitiko Udalak egindakoa da”\nAzpeitiko Udalaren izenean, Nagore Alkorta alkateak, atzo Eusko Jaurlaritza, Gipuzkoako Foru Aldundia eta Cristian Lay enpresarekin eginiko bileran aurkezturiko proposamena zein den argitu du: “Azpeitiak badu plan bat Corrugados martxan jarri ahal izateko. Horretarako prestatu zen Trukutxo eremua eta hainbat instalazio jada eginda dauzka enpresak“, zehaztu du. EHBildu eta EAjtak adostutako Plan Orokorrean jasotzen dela azpimarratu du.\nEmakume Langileen Nazioarteko Eguneko adierazpena\nEmakume Langileen Nazioarteko Egunean adierazpena plazaratzeaaz gain, mugimendu feministak gaurko deitutako deialdiarekin bat egiten du Azpeitiko Udal Gobernuak.\nAdinekoei eskaintzen zaizkien zerbitzuak indartzeko etxe tutelatuak egingo ditu udalak\nLehen aldiz izango da etxe tutelatuen zerbitzua herrian. 12 etxebizitza eraikiko dira elizkalean; 8 logela batekoak eta 4 bi logelakoak. Gaur egun adinekoei udalak zuzenean eskaintzen dizkieten zerbitzuak osatzera etorriko dira etxebizitza horiek. Orain arteko azterketak aintzat hartuta egin da proeiktua eta epe laburrean etxebizitzen obrak abian jartzeko lehiaketa publikoa egingo du udalak.\nGazteei etxebizitzarako sarbidea errazteko alokairurako laguntzak abian dira\nEtxebizitzen alokairurako dirulaguntza deialdia abian jarri du Udalak. 2013. urtetik abian den laguntzaren horren bidez, gazteen emantzipaziorako eta etxebizitza baterako sarbidea izateko laguntza baliagarria izaten ari dela azpimarratu dute Ainara Larrañaga Gazteria zinegotziak eta Josu Labaka zinegotziak.\nElkarlanean kultura sustatzen jarraitzeko lankidetza hitzarmena sinatu dute Azpeitiko Udalak eta Kulturaz kooperatibak\nGaur sinatu dute Azpeitiko Udalak eta Kulturaz Kooperatibak datozen urteotarako lankidetza hitzarmena. Hitzarmen horren baitan, Sanagustin, Soreasu eta Dinamoa azpiegituren kudeaketa eta kultur proiektuari osotasuna ematea da helburua. Sinadura ekitaldian izan dira, Nagore Alkorta alkatea, Eneritz Albizu Kultura batzordeburua, Jose Luis Otamendi Kulturazeko lehendakaria eta Mari Jose Bikendi lehendakari ordea.\nTokiko merkataritza eta ostalaritza babesteko, ez dizkie kobratuko 250 establezimenduri udalak 2021 urteko zaborraren, terrazen, toldoen eta uraren tasak\nLuze doa Covid-19ak eragindako pandemia. Urtebete betetzera doa, hain zuzen osasun alarma egoera ezarri zenetik. Egoerak dakartzan egoera ekonomiko eta sozialak ere gero eta handiagoak eta nabariagoak dira; eta sektore desberdinei sortzen ari zaizkien zailtasunak ere gero era larriagoak dira. Horregatik, Azpeitiko Udalak pandemiak gogor kolpatu dituen merkataritza eta ostalaritzako 250 bat negoziori zaborraren, uraren, terraza eta toldoen eta uraren tasak ez kobratzea erabaki du.\nKarmelo Etxegarai ikastolako Perdilegiko eraikinean irisgarritasuna hobetu da\nKarmelo Etxegarai ikastolako Perdillegiko sarrera nagusiko irisgarritasuna hobetzeko obrak egin dira. Lehen eskailerak soilik zeuden, eta obren ostean, arranpa eta eskailerak oinezkoentzako eta arranpa bat ibilgailuentzako. Lanek 65.147,24ko aurrekontua izan dute.


Norc erraiten baitu ecen arguian dela, eta bere anayeri gaitz baitaritzá hura ilhumbean da oraindrano .\nNorc-ere gaitz baitaritza bere anayeri hura guicerhaile da: eta badaquiçue guicerhailec batec-ere eztuela vicitze eternal bere baithan dagoena.\nEcen eztiraucuc eman Iaincoac iciapenetaco spiritubat, baina verthutetaco, eta dilectionetaco, eta adimendu sanotaco spiritubat.\nHitz corrumpituric batre çuen ahotic ilki eztadila, baina cembeit bada, edificationearen vsançaco on datenic, ençuten duteney gratia eman diecençát.\nEcen eztugu borrocá odolaren eta haraguiaren contra, baina principaltassunén contra, puissancén contra, munduco iaunén, secula hunetaco ilhumbearen gobernadorén contra, leku celestialetan diraden malitia spiritualén contra.\nDohatsu içanen çarete nehorc iniuria erran drauqueçuenean, eta persecutatu çaituqueztenean, eta hitz gaichto gucia erran duqueitenean çuen contra, gueçurrez ene causaz.\nHalacotz excusa gabe aiz o guiçoná, nor-ere baitaiz berceac iugeatzen dituana: ecen hunez beraz ceren iugeatzen baituc bercea, eure buruä condemnatzen duc: ikussiric ecen iugeatzen ari aicenorrec, gauça bérac eguiten dituála.\n Eguin albadadi, çuetan den becembatean, guiçon guciequin baquea duçuen. Etzaiteztela ceuroc mendeca, ene maiteác, baina leku emoçue hirari: ecen scribatua da, Niri mendequioa: nic dut rendaturen, dio Iaunac.\n Bada baldin gosse bada hire etsaya, emóc iatera: baldin egarri bada, emóc edatera: ecen hala eguiten duála suco ikatzac bere buru gainera bilduren drautzac. Ezadila gaizquiaz garait, baina garait eçac vnguiaz gaizquia.\n Baina çuey diotsuet dançuçuenoy, Onhets itzaçue çuen etsayac: vngui eguieçue gaitzesten çaituzteney. Benedicaitzaçue çuec maradicatzen çaituztenac: eta othoitz eguiçue oldartzen çaizquiçuenacgatic.\n Baina nic erraiten drauçuet, Onhets itzaçue çuen etsayac, benedicaitzaçue maradicatzen çaituztenac, vngui eguieçue gaitz daritzuèney: eta othoitz eguiçue oldartzen çaizquiçuenacgatic, eta persecutatzen çaituztenacgatic. Çuen Aita ceruètan denaren haour çaretençat: ecen harc ilki eraciten du bere iguzquia gaichtoén eta onén gainera, eta igorten du vria iustoén eta iniustoén gainera.\n Ençun vkan duçue, ecen erran içan dela, Beguia beguiagatic, eta hortza hortzagatic. Baina nic erraiten drauçuet, Eztieçoçuela resisti gaizquiari: baina baldin norbeitec io baheça eure escuineco mathelán, itzul ieçóc bercea-ere. Eta hiri auci eguin nahi drauanari, eta eure iaccá edequi, vtzi ieçoc mantoa-ere. Eta norc-ere nahi vkanen baihau bortchatu lecoa baten eguitera, albeitindoa harequin biga.


Hasiera » Beldurrezkoa\nUnder the shadow (Itzalpean) – Donostiako Beldurrezko Astearen gaineko oharrak\nHirutan. Hiru aldiz sentitu nuen hotzikara –buruan hasi eta bizkarrean beheiti egiten zuena– Babak Anvarik zuzendutako filma ikusi bitartean. Eta onartzen badugu beldurra sortzea dela beldurrezko film baten funtzio nagusia, hotzikara horiek aski behar lukete Itzalpean pelikularen kalitatea azpimarratzeko. Izenik eman gabe utziko dudan bertze film baten antza igarri diote han-hemenka –eta zer nahi duk erratea, irakurle maitea? Bai, ba, baduk horren antzekoa–, baina horrek ez dio...\nTales of Halloween (Halloweengo ipuinak)\nLauretan hogeita hamar minutuan hamar film labur, hamarrak Halloween egunean girotuak: horra abiapuntua. Eta emaitza ez da batere txarra. Atalez osaturiko film guzietan gertatzen den bezala, Tales of Halloween ere ez da borobil-borobila, baina problema ez da, nire ustez, kalitatea –atal gehienak kalitate bertsukoak dira–, baizik eta, nola erran, barietate falta. Elkarren antzekoak baitira kapitulu batzuk –hiru lehendabizikoak, konparazione–, eta baten bat zozo samarra ere bai...\nA Girl Walks Home Alone At Night (Neska bat etxera doa bakarrik, gauez)\nPosted in Beldurrezkoa, Egile-zinema\n“Begiak biltzen ditudanero, kolore biziz margoturiko altzairuzko amiamokoak ikusten ditut lurrean pikoka […]. Eta eremu arrea, ostertzerainoko lekaro soila”; horrela hasten da Iñigo Aranbarriren Zulo bat uretan nobelako 10. kapitulua, eta horrela hasten ahalko litzateke A Girl Walks Home Alone At Night (Neska bat etxera doa bakarrik, gauez) Ana Lily Amirpour zuzendari estatubatuar-irandarraren lehen filmaren iruzkina; hartan bezala, honetan ere ikusten baititugu metalezko zikoinak...\nGerman Angst – Donostiako Beldurrezko Astearen gaineko oharrak\nPosted in Beldurrezkoa, Egile-zinema, Gore-a\nGerman Angst, Beldurrezko Astearen programak egoki itzultzen duen bezala, beldur alemana da, Alemaniatik heldu den beldurra –hiru zuzendarietako bat, Michal Kosakowski, poloniarra den arren, berak Donostian azpimarratu zuen bezala–. German Angst kontzeptu bat ere bada, alemanek berezko omen duten beldur mota bat definitzen duena –beldurra, adibidez, etorkizunari–, eta beldur horrek dakartzan zalantza eta erabakimen falta; edota zenbait gertakizunen aitzinean alemanek berezkoa omen duten...\nHowl (Ulua) – Donostiako Beldurrezko Astearen gaineko oharrak\nAtzo, baten prezioan, bi aldiz gozatzeko aukera izan genuen Victoria Eugenia antzokian: lehendabizi, Begoña del Tesoren aurkezpenarekin, eta, bigarrenik, Howl filmarekin berarekin. Izu film klasikoa, ironiarik eta txiste errazik gabea, tentsioa sortzeko zeregina serio hartzen du Paul Hyett-en lan honek. Gaueko tren bat, bertan dabilen pertsonaia talde bat –gehienak desatseginak, ikusleak ez du pena handirik sentituko gizotsoen atzaparretan desagertzen hasten direlarik–, eta baso ilun bat...\nCrimson Peak (Gailur Gorrimina)\nDiotenez, gidoia da –gidoiaren koherentzia, erran nahi baita– puntu ahulenetarik Italiako genero-zineman. Eta Gailur gorriminari igartzen zaizkion eraginen artean Italiako gotikoa eta gialloa –Antonio Margheriti, Mario Bava, Dario Argento– daudenez, ez naiz erabat oker ibiliko, film honen puntu ahulena gidoia –kontatzen digun istorioa, alegia– dela erraten badut. Edith Cushing (Mia Wasikowska) –erreparatu diozue pertsonaiaren deituraren omenaldi zoliari?–, idazlea eta Buffaloko...\nLau ‘caveat’ eta zerrenda bat\nMarketinak ez du genero zinemaren akabera ekarriko (zerbaitek ekartzekotan)\nGintonic(e)k Hereditary bidalketan\nSanti Leoné(e)k Deathgasm bidalketan\nMartzel(e)k Deathgasm bidalketan\nNik Ez Dut Nahitaez Liburua Nahiago (Azpitituluen Aldeko Manifestua) - zuzeu.eus(e)k The Green Inferno (Infernu Berdea) bidalketan


Game Ball eraberrituarekin 2 Online. Play for free\nGame Ball eraberrituarekin 2\nPlay jokoa Ball eraberrituarekin 2 Online:\nGame Description Ball eraberrituarekin 2\nPilotak dira, bata bestearen atzetik erortzen, baina zu gabe, inoiz ez dira helburua iristeko, eta modu bakarra maila haratago mugitzeko. . Play jokoa Ball eraberrituarekin 2 konektatuta.\nTekniko jokoa Ball eraberrituarekin 2 ezaugarri\nGame Ball eraberrituarekin 2 gehitu: 08.02.2012\nJokoa jokatzen: 1497 aldiz\nBezalako jokoa Ball eraberrituarekin 2 Jokoak\nFashion Studio: josi soineko bat\nDeskarga jokoa Ball eraberrituarekin 2\nEmbed Joko Ball eraberrituarekin 2 zure web orrian:\nBall eraberrituarekin 2\nJokoaren txertatu Ball eraberrituarekin 2 zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ball eraberrituarekin 2 , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ball eraberrituarekin 2 -rekin, baita ere, jokoa jokatu zen:


"Gogorra bada ere, asko gozatzen dut triatloia praktikatzen" - Mondraberri\nAnder Heriz, triatleta afizionatua:\n"Gogorra bada ere, asko gozatzen dut triatloia praktikatzen"\n19 urteko gazte honek badaki zer den triatloi probetan parte hartzea, eta poliki-poliki hobetzen ari denaren sentsazioa dauka. Ezaguna ez den kirol hau gizartean zabaltzea nahiko luke. Bere afizioa gogokoena egunerokotasunean nola uztartzen duen azaldu digu Anderrek.\nElkarrizketatua eta argazkiak: Ander Heriz / Elkarrizketatzailea: Hasier Larrea / 2018ko abuztuak 9, osteguna\nAnder Heriz 19 urteko arrasatearra da, eta enpresagintza ikasten dihardu gaur gaurkoz. Azpiko kategorietan Mondrako futbol taldean jokatu ostean, duela pare bat urte hasi zen triatloia praktikatzen. Gure inguruan oso ezaguna ez den kirola izanik, jendartean ezagutzera emateko beharra sumatzen du. Triatloiak "hezur eta arima harrapatu duela" aitortzen du Anderrek, eta bere egunerokotasunean nola uztartzen duen azaldu digu.\nHasteko, azalduiguzu triatloiaren inguruko oinarrizko datu batzuk.\nTriatloi lasterketak antolatzen diren sasoia apirilean hasi eta urrian amaitzen da, tenperatura epeletan aritzea komeni delako. Neurri motzeko eta luzeko lasterketa daude. Distantzia motzekoetan sartzen dira sprint eta olinpiar modalitateak, eta luzekoetan aironmanak eta antzeko proba gogorrak. Nik sprint eta olinpiar lasterketetan hartzen dut parte, lehenean 750 metro igerian, 20 km bizikletan eta 5 km korrika egiten dira, hurrenez hurren. Bigarrenean distantziak bikoiztu egiten dira.\nTriatleta gehienok plazer hutsagatik praktikatzen dugu, oso gutxi dira profesioz bizi dutenak. Ondorioz laguntzak ere txikiak izaten dira, entrenatzen ordu asko sartzen ditugula ere.\nNoiz hasi zinen triatloia praktikatzen? Nolatan?\nDuela hiru urte futbola utzi nuen eta urtebetez egon nintzen kirol gutxi egiten. Ondoren nire aita Behobia-Donostia maratoi erdia prestatzen hasi zen, duela bi urte gutxi gorabehera, eta korrika egiten hasi nintzen aitarekin batera. Gustatu zitzaidan plan hura eta maratoi erdi bat prestatzeari ekin nion. Handik gutxira telebistan triatloi lasterketa bat ikusi nuen eta kuriositatea piztu zitzaidan. Hala ere, sekula igeri egin gabekoa nintzen, eta bizikletan ere gutxi aritua. Aurreko urtean hasi nintzen biak praktikatzen, gaur arte.\nZenbat entrenatzen duzu astean?\n10 orduko lan saioak egiten ditut astero. Igerian bizpahiru saio, bizikletan hiruzpalau eta korrika beste hiru. Gimnasiora ere joaten naiz astean behin, indarra hartzeko.\nAfizionatua naizenez, ordu asko ematen ditut fisikoa lantzen, baina ez naiz honetatik bizi, plazer hutsagatik egiten dudan zerbait da.\nNola eramaten dituzu entrenamenduak?\nTriatloia praktikatzen hasi nintzenean, pasa den urteko irailean, Mondrate areto futbol taldean ere jokatzen nuen. Lan karga handia pilatzen nuen bi kirol hauek uztartuta, eta ezker belaunean mina sentitzen hasi nintzen. Areto futbola utzi eta triatloiean zentratzea erabaki nuen ondorioz, eta orain, atseden hartzeko denbora gehiago daukadala, fisikoki eta mentalki hobeto sentitzen naiz.\nAipatzekoa da bizikletaren kontua, izan ere, oraindik ez daukat neure bizikleta propioa, eta aitarekin partekatzen dut berea. Etxean batzuetan gatazka txikiak izaten ditugu txandakatzeko, baina normalean astean hiru ibiltzen naiz pedal kolpeka. Pentsatzen ari naiz bizikleta berria erostea niretzat, eta negoziatzen ari gara. Ikusten duzunez, familian ahal garen bezala moldatzen gara.\nZeri ematen diozu garrantzi handiena?\nIgeriketak eskatzen dit esfortzu gehien. Astearte eta ostegunetan Aretxabaletako igerilekura joaten naiz, entrenatzen ezagutu ditudan lagunekin. Konturatu naiz asko hobetu dudala, berez ez bainaiz iaioa, komeni izaten delako umetatik jakitea. Donostiako triatloiean parte hartu nuenean, 290.a atera nintzen uretatik, eta ondoren 120. postuan amaitu nuen. Emaitzak ikusita, argi dago igeriketa hobetzen jarraitzea dela helburua.\nFederatuta al zaude?\nAntxintxikan nago federatuta, Debagoienako Triatloi Kirol Elkartean. Euskadiko federazioak derrigortu egiten du federatuta egotera lasterketetan parte hartu ahal izateko. Modu honetan segurua jasotzen dugu, erorikoren bat edo izanez gero.\nZe adin tartetako jendean praktikatzen du triatloia?\nLagunek esaten didate, pertsona nagusiek praktikatzen dutela, beste kirol batzuetatik erretiratu ostean. Ez nator bat ikuspuntu honekin, hasi zaitezke praktikatzen 18 urterekin, edota 12rekin. Beste kirol bat da, gogorragoa agian, baina gogortasun honetatik asko disfrutatzen dut.\nZenbat lasterketatan hartu duzu parte?\nLegution debutatu nuen pasa den urtean, eta ondoren Getxon lehiatu nuen baita ere. Apirilera arte entrenatzen ibili ostean,lauzpabost triatloi egin ditut aurten, baita duatloi pare bat ere. Azken triatloia duela bi aste egin nuen, Palentziako Pisuerga ibaiaren inguruan. Sentsazio bikainekin amaitu nuen proba, 26. gelditu bainintzen 200 partaideren artean.\nNolako denborak egiten dituzu normalean?\nPalentzian adibidez ordubete eta 11 minutu iraun nuen sprint modalitatea amaitzeko. Donostiako triatloia, olinpikoa izanda, bi ordu eta 21 minutu ingurutan amaitzen dut, gutxi gora behera.\nZe intentzio dauzkazu etorkizun hurbilera begira?\nZumaiako triatloian hartuko dut parte irailaren 8an. Triatloi denboraldia urria hasieran amaituko da, eta ordurako maratoi erdi bat prestatuko dut, Behobia-Donostia egiteko adibidez. Dirua aurreztuz gero Valentziara joatea gustatuko litzaidake, izen handiko maratoi erdia baita. Neguan zehar igeriketan hobetzen jarraitzea ere begiz jota daukat.\nEntrenatzailea edukitzea ere pentsatzen ari naizen kontua da. Orain arte autodidakta izan naiz, eta uste dut komeni zaidala prestatzaile baten aholkuak jarraitzea, batzuetan zalantzak izaten ditudalako egiten ari naizena ondo edo gaizki egiten nabilen.\nProfesionalik ba al dago mundu honetan?\nEstatu mailan 5 pertsona bizi dira triatloia praktikatzetik. Begirune handia diet atleta hauei. Egunero 6-7 ordu ibiltzea, 4 lan saio sartuta... Sekulakoa da.\nErrealitatea, ordea, bestelakoa da. Kirol ezaguna ez denez, laguntzak ere txikiak dira, eta ordu ugari sartzen duten gehienek plazeragatik egiten dute.\nEzagutzen duzu hemendik hurbil triatloia sarri praktikatu izan duen kirolaririk?\nBai, badaude iraganean arrakastak izan dituztenak eta orain nagusiagoak direla jarraitzen dutenak praktikatzen, nahiz eta seme-alabak izan edo lanera joan zortzi orduz. Beñat Arnaiz Garagartzakoa, adibidez. Bere lehengusuak asko hitz egin dit Beñati buruz, eta oraindik sekulako maila ematen du lasterketetan.\nTarte handia dago atleta emakume eta gizonezkoen artean?\nAntolakuntza aldetik emakumeen parte hartzea indartzen ari dira azken urteotan. Antxintxikak urtarrilean aurkezpen ofiziala egin zuenean, bertako presidenteak, Lurdes Oiarzabalek, emakumeei mezua bidali zien kirol honetara animatzeko. Ez dakit ondo, baina geroz eta gehiago daudela esango nuke, hala ere proportzionalki gizonezkoak baino askoz gutxiago dira, %10-15 inguru.\nBeste zerbait gehitu nahi duzu?\nBadaude guraso asko beraien haurrak futbola praktikatzera bideratzen dituztenak, eta kasu batzuetan aspertu egiten dira neska-mutil hauek. Ondo legoke seme-alabak txikitatik kirol desberdinak praktikatzera bideratzea. Triatloia probatu dezakete adibidez, ze, nahiz eta gogorra izan, askok gogoko izaten dute behin zer den jakinda.\nBestalde, aurten trafikoaren lege berria jarri dute indarrean, eta honek zaildu egiten du triatloi zein duatloiak antolatzeak. Bi kasu aipatzearren, Bilboko triatloia bertan behera gelditu zen azken edizioan, eta berdina gertatu da Oñatiko duatloiarekin. Agintariei halako ekitaldiak sustatzen laguntzeko eskatu nieke, oztopoak jarri beharrean.


Prostatitis kronikoa gizonezkoetan - guztiz sendatu daiteke | Webgune ofiziala Prostamin\nProstatitis kronikoa prostatako guruinaren hanturazko gaixotasuna da, luzea eta tratatzeko zaila. Prostatitis akutua ez bezala, prostatako hantura kronikoa eragile infekziosoek ez ezik, gizonezkoen sistema nerbio eta endokrinoen hainbat nahaste ere eragiten dute.\nZer da prostata eta zer funtzio ditu\nAnatomikoki, prostatako guruina maskuriaren azpian dago eta gernu kanala inguratzen du alde guztietatik. Prostataren bi funtzio nagusi daude:\ngernu - prostata gernu-traktuak zeharkatzen duen organo iragankorra da;\nseminal - sekretu bat jariatzen du ureteroko lumenean, espermatozoideen mugikortasuna eta bizitasuna bermatzen dituena.\nProstatitis kronikoa prostatako guruinaren hantura geldoa da. Gehienetan, gaixotasuna prostatitis akutuaren ondoren gertatzen da tratamendu eraginkorra dela eta.\nProstatako guruinak kaltetuz gero, prostatako jariaketaren jariatzea asaldatu egiten da eta prostatako guruinaren hanturazko prozesuaren ondorio zailenetako bat gertatzen da: antzutasuna.\nProstataren funtzioak elkarreragin hormonalen ur-jauzi konplexu batek kontrolatzen ditu (androgenoak, estrogenoak, hipofisiaren hormonak), eta horregatik hormona-jauzian gertatzen diren asaldurek prostatako guruineko lesioak eragiten dituzte.\nProstatitis kronikoaren arrazoiak\nProstatitis kronikoaren kausa nagusia tratatu gabeko prostatitis akutua da. Antibiotiko terapia desegokia, gorputzeko sistema immunologikoa ahultzen duten infekzio bateragarriak eta medikuaren aginduak ez betetzea dira prostatitis akutua forma kronikora igarotzeko arrazoi nagusiak. Prostatitis kronikoaren forma honi primario deritzo.\nBere kabuz hasten den prostatitis kronikoa bereizten da. Prostatako guruinaren hantura kronikoa modu honi bigarren mailakoa deritzo.\nBigarren mailako prostatitis kronikoaren garapenean eragina duten faktore nagusiak:\nProstatako guruinaren odol-hornidura urratzea.\nSistema immunologikoa ahulduta\nJanari gehiegikeria pikantea.\nGizonezkoen bizitza sexualaren urraketak (sexu bizitza aktiboegia edo sexu harreman arraroegiak).\nHipotermia edo gehiegi berotzea.\nHesteetako disfuntzio maizenak (idorreria).\nProstatitis kronikoaren ia kasu guztietan, bakterioen infekzioak dira gaixotasunaren eragile nagusia. Aipatutako faktoreak direla eta, bakterioetan kutsatzeko gaitasuna nabarmen handitzen da, eta immunitatea eta odol-hornidura organoak kaltetuta gorputzak infekzioaren aurrean erantzun egokia ez izatea eragiten du. Horregatik, prostatitis kronikoa geldoa da, iraupen luzekoa eta tratatzeko zaila.\nProstatitisaren sintoma kronikoak\nProstatitis kronikoaren ikastaroak lasaitasun aldi luzeak eta areagotze aldi laburrak txandakatzen ditu.\nLasaitasun garaietan, baliteke gaixotasunak sintomarik ez izatea eta gaixoa ez molestatzea. Epe horiek hilabete edo urte batzuetako iraupena izan dezakete. Prostatitis kronikoa areagotzen den aldietan, maiz urinatzea, mina eta ondoeza perineako eskualdean gerta daitezke. Batzuetan mina barrabiletara eta gurutzeriara irits daiteke. Eserita luze eginda mina handitzen da eta jarduera fisikoaren ondoren gutxitzen da. Gaixotasunaren sintoma deigarri bat gernu-jarioarekin gernu egitea da, prostatako uretrako gaitasun urria dela eta. Pixa egin ondoren, prostatorrea deritzona maiz ikusten da, prostatako guruinaren laino jariapena isurtzen dela. Prostata gizonezkoen eiakulazioaren erdigunea denez, prostatitis kronikoan sexu disfuntzioa antzematen da. Zakilaren zutitzearen disfuntzioa eta orgasmik eza agertzen dira. Sintoma horiei prostatak prostatako fluido nahikoa sintetizatzeko ezintasuna gehitzen zaio eta horrek antzutasuna eragiten du.\nAntzeko sintomak dituen gaixotasun bereizia prostatodinia da. Prostatitis kronikoarekin desberdintzen da prostatako guruinean infekziorik ez dagoelako, prostatodiniaren kausa nagusia gorputzeko nahaste neuroendokrinoak baitira.\nProstatitis kronikoaren diagnostikoa\nOso zaila da prostatitis kronikoa diagnostikatzea, hanturazko prozesua geldoa baita eta bakterio infekzioa dagoela frogatzea nahiko zaila baita.\nDiagnostikoaren lehen fasean, ondesteko azterketa digitala egiten da. Diagnostiko mota hau ondestearen azterketa digitalean oinarritzen da, eta, horren bidez, prostatako guruina palpa dezakezu eta prostatako egituran (flakoa, mingarria eta orea) aldaketak ebaluatu.\nDiagnostikoaren bigarren etapa prostatako likidoaren analisia da. Horretarako, masajea prostatako guruina jariakinaren jariapena estimulatzeko, ondoren materiala mikroskopikoki eta bakteriologikoki aztertzen da. Likidoan bakteriak, lezitina aleak eta leukozitoak egoteak prostatitisa adierazten du.\nBatzuetan, diagnostiko teknika horiek ez dira nahikoak diagnostikoaren formulazio zehatza egiteko. Horrelakoetan, azterketa instrumentaleko metodoak egiten dira. Prostatako guruinaren ultrasoinuak (guruinaren handitzea edo esklerosia, maskuriko hondar-gernua) eta tomografia konputatua daude. Kasu kliniko zailetan, prostatitis kronikoa adenomatik bereiztea zaila denean, prostatako biopsia egiten da - guruinaren ehunaren ebaketa histologikoa aztertzeko.\nProstatitis kronikoaren tratamenduak integrala izan behar du eta terapia antibiotikoa, terapia zaharberritzailea eta guruinaren gaineko efektu lokalak izan behar ditu.\nProstatitis kronikoa tratatzeko lotura nagusia terapia antibiotikoa da. Antibiotikoak preskribatu aurretik, patogenoaren sentikortasuna zehaztu behar da nahitaez. Antibiotiko taldea aukeratzea proba honen emaitzen araberakoa da. Gehienetan efektu ona ematen dute zefalosporina serieko antibiotikoek, makrolidoek, antibiotiko tetraziklinek eta uroantiseptikoek. Prostatan hantura kronikoa duten infiltrazioen birsortzeko, hialuronidasa agintzen da. Terapia ikastaroak batez beste 15 egun irauten du. Batzuetan, terapia antibiotikoaren eraginkortasun handiagoa lortzeko, guruinaren hanturazko prozesu geldoa aurrez areagotu behar da immunomodulatzaile bat sartuz.\nTokiko fisioterapiak sendagaien terapiarekin batera joan behar du:\nEnema beroak kamamila infusioarekin.\nZuzeneko lokatza terapia.\nSitz bainu beroak.\nErreflexologia (akupuntura, laser akupuntura).\nTratamendu ikastaroa bizimodu aktiboarekin konbinatu behar da eta ziurtatu alkoholaren eta elikagai minak erabiltzea baztertzen duzula.\nProstatitis kronikoaren pronostikoa\nProstatitis kronikoa tratatzeko zaila den gaixotasuna da. Gutxi gorabehera kasuen% 25ean, gaixotasuna areagotzea bakarrik gelditzea posible da, baina ez sendatzea. Batez ere zaila da prostatitis kronikoa lantzea, gernu-traktuko lobuluaren beheko obstrukzioarekin (estutzearekin) zailtzen direnak.